Άτολμος ο Βορίδης απέναντι στην κατρακύλα των τιμών του ελαιολάδου | agro24.gr\n20 01 2020 | 12:17\nΑυτό που σίγουρα δεν μας έχει συνηθίσει ο νυν υπουργός Αγροτικής Ανάπτυξης και Τροφίμων, Μάκης Βορίδης, είναι να δηλώνει αδυναμία στην αντιμετώπιση ενός προβλήματος. Ενώ με κάθε ευκαιρία δηλώνει ότι "είμαι εδώ για να λαμβάνω αποφάσεις και να λύνω ζητήματα", ακόμα και με το να επωμίζεται το αντίστοιχο κόστος, στην περίπτωση της συνεχιζόμενης κρίσης στο ελληνικό ελαιόλαδο, δηλώνει ότι δεν μπορεί να παρέμβει ως υπουργός στις τιμές, ούτε να λάβει μέτρα στήριξης. Σύμφωνα μάλιστα με τις πληροφορίες του Agro24, βρίσκεται στη "γωνία", γιατί από τη μία πλευρά όντως η νομοθεσία δεν του επιτρέπει να παρέμβει σε εθνικό επίπεδο στην αγορά του ελαιολάδου, διότι βρισκόμαστε σε καπιταλιστικό σύστημα και από την άλλη πλευρά είτε ο ίδιος είτε οι σύμβουλοί του δεν έχουν την εμπειρία και τις προσβάσεις στους μηχανισμούς της Ευρωπαϊκής Ένωσης για να ζητήσουν τα απαραίτητα μέτρα στήριξης προς τους Έλληνες ελαιοπαραγωγούς, όπως έκανε η ισπανική πλευρά όταν επιβλήθηκαν οι αυξημένοι δασμοί από τις ΗΠΑ.\nΈτσι, μπορεί μεν οι Έλληνες ελαιοπαραγωγοί να μην αντιμετωπίζουν αυξημένους δασμούς στο ελαιόλαδο, κατά την εξαγωγή των προϊόντων τους προς τις ΗΠΑ, αλλά έχουν να αντιμετωπίσουν την "κατρακύλα"΄των διεθνών τιμών του ελαιολάδου, που επηρεάζονται άμεσα από την αρκετά προβληματική φέτος ισπανική αγορά.\nΠρώτοι, οι βουλευτές του ΣΥΡΙΖΑ από δύο μεγάλες ελαιοπαραγωγικές περιοχές, ο Σταύρος Αραχωβίτης (Λακωνία) και ο Σωκράτης Βαρδάκης (Ηράκλειο) κατέθεσαν σχετική ερώτηση προς τον κ. Βορίδη, ζητώντας μέτρα στήριξης των ελαιοπαραγωγών.\nΣτην ερώτησή τους ανέφεραν, μεταξύ άλλων, ότι: "Η παρατεταμένη ανομβρία στα κρίσιμα στάδια, οι άκαιρες βροχοπτώσεις, που ευνόησαν την εμφάνιση του δάκου και κατέστησαν αναποτελεσματική την δακοκτονία, παρά τις προσπάθειες των υπηρεσιών και η χαμηλή τιμή για συνεχόμενη χρονιά, οδηγούν τους παραγωγούς σε απόγνωση.\nΙδιαίτερα σε ορισμένες περιοχές, το πρόβλημα είναι οξύτατο ,σε βαθμό που να απειλείται πλέον η επιβίωση των παραγωγών και η συνέχιση της καλλιέργειας."\nO υπουργός απάντησε γραπτώς στις 13 Ιανουαρίου, χωρίς όμως να αναφέρει πουθενά ότι θα λάβει μέτρα στήριξης, οπότε και η δήλωση του κ. Βαρδάκη ήταν ότι "δεν υπάρχει καμία πρόθεση από το Υπουργείο Αγροτικής Ανάπτυξης για την αντιμετώπιση της καταστροφής των ελαιοπαραγωγών", ενώ στον ίδιο τόνο είναι και το σημερινό άρθρο του κ. Αραχωβίτη, που προτείνει και σαφείς κατευθύνσεις προς τον κ. Βορίδη για την επίλυση του ζητήματος, με βάση την πρότερη εμπειρία του κως αρμόδιος υπουργός.\nΤην περασμένη Πέμπτη έγινε και συζήτηση στη Βουλή για το θέμα, με αφορμή τρεις ερωτήσεις βουλευτών του Κινήματος Αλλαγής με το ίδιο θέμα, που όμως απαντήθηκαν από τον υφυπουργό Αγροτικής Ανάπτυξης και Τροφίμων, Κώστα Σκρέκα, ο οποίος ούτε λίγο ούτε πολύ είπε ότι η κυβέρνηση δεν είναι σε θέση να παρέμβει για τις χαμηλές τιμές.\nΤις επίκαιρες ερωτήσεις κατέθεσαν οι βουλευτές του ΚΙΝΑΛ, Βασίλης Κεγκέρογλου από το Ηράκλειο, Ανδρέας Πουλάς από την Αργολίδα και Μιχάλης Κατρίνης από την Ηλεία, όλοι από ελαιοπαραγωγικές περιοχές.\nΟλόκληρη η συζήτηση, από τα Πρακτικά της Βουλής, έχει ως εξής:\nΠΡΟΕΔΡΕΥΩΝ (Απόστολος Αβδελάς): Οι παρακάτω επίκαιρες ερωτήσεις, οι οποίες αναφέρονται στο ίδιο θέμα, θα συζητηθούν ταυτόχρονα, χωρίς να επηρεάζονται τα δικαιώματα των ομιλητών ως προς τον χρόνο ομιλίας τους, σε εφαρμογή της διάταξης της παραγράφου 4 του άρθρου 131 του Κανονισμού της Βουλής:\nΗ δεύτερη με αριθμό 357/10-1-2020 επίκαιρη ερώτηση δεύτερου κύκλου του Βουλευτή Ηλείας του Κινήματος Αλλαγής κ. Μιχάλη Κατρίνη προς τον Υπουργό Αγροτικής Ανάπτυξης και Τροφίμων, με θέμα: «Μέτρα στήριξης των ελαιοπαραγωγών λόγω των δυσμενών εξελίξεων στην αγορά ελαιολάδου».\nΗ πέμπτη με αριθμό 361/13-1-2020 επίκαιρη ερώτηση δεύτερου κύκλου του Βουλευτή Αργολίδας του Κινήματος Αλλαγής κ. Ανδρέα Πουλά προς τον Υπουργό Αγροτικής Ανάπτυξης και Τροφίμων, με θέμα: «Χρειάζονται άμεσα μέτρα στήριξης των ελαιοπαραγωγών».\nΗ έβδομη με αριθμό 368/14-1-2020 επίκαιρη ερώτηση δεύτερου κύκλου του Βουλευτή Ηρακλείου του Κινήματος Αλλαγής κ. Βασιλείου Κεγκέρογλου προς τον Υπουργό Αγροτικής Ανάπτυξης και Τροφίμων, με θέμα: «Μέτρα στήριξης του ελαιολάδου και των ελαιοπαραγωγών».\nΌλοι οι ερωτώντες Βουλευτές θα έχουν τον λόγο από δύο λεπτά ο καθένας και μετά θα απαντήσει ο κύριος Υπουργός.\nΟ κ. Κατρίνης έχει τον λόγο.\nΚύριε Υπουργέ, σήμερα συζητάμε μια επίκαιρη ερώτηση για την οποία βλέπετε το ενδιαφέρον όλων των συναδέλφων και από το Κίνημα Αλλαγής. Θεωρούμε ότι θα έπρεπε ήδη να έχετε αναλάβει πρωτοβουλίες και να έχετε δώσει απαντήσεις σ’ ένα ζήτημα το οποίο απασχολεί τη μεγάλη πλειοψηφία των περιοχών στις οποίες υπάρχουν ελαιοπαραγωγοί, οι οποίοι δυστυχώς αντιμετωπίζουν πραγματικά δραματικές συνθήκες.\nΤόσο στην Ηλεία όσο και σε πάρα πολλές άλλες περιοχές της χώρας δυστυχώς βλέπουμε φέτος ότι οι τιμές του ελαιολάδου είναι οι χαμηλότερες της τελευταίας πενταετίας. Είναι η δεύτερη συνεχόμενη χρονιά που οι παραγωγοί βλέπουν το εισόδημά τους να μειώνεται περαιτέρω για διαφορετικούς λόγους κάθε φορά, ενώ το κόστος παραγωγής παραμένει αρκετά υψηλό.\nΦέτος είχαμε εξαρχής μια πολύ χαμηλή τιμή στο προϊόν. Υπάρχει μια τάση εισαγωγής ελαιολάδου από χώρες οι οποίες έχουν εξασφαλίσει αδασμολόγητο βάσει συμφωνιών με την Ευρωπαϊκή Ένωση και λόγω της επιβολής δασμών από τις Ηνωμένες Πολιτείες προς αυτές τις χώρες προσπαθούν να φέρουν στη χώρα μας λάδι και να το περάσουν ως ελληνικό και βεβαίως είχαμε και μια αδυναμία ενεργοποίησης του μηχανισμού αποθεματοποίησης της Ευρωπαϊκής Ένωσης για τη χώρα μας λόγω της πολύ κακής περσινής χρονιάς και των μικρών αποθεμάτων.\nEμείς πέρυσι στον Νομό Ηλείας -ενδεικτικά θα πω- με βάση την έρευνα του Επιμελητηρίου είχαμε μια οικονομική ζημιά που προσεγγίζει τα 50 εκατομμύρια ευρώ. Και βεβαίως, έχουμε διαφορετικά προβλήματα: χαμηλού βαθμού καθετοποίηση, απουσία εκστρατείας προώθησης, έλλειψη μεταποιητικών μονάδων και υψηλό ποσοστό διακίνησης χύμα ελαιόλαδου.\nΒεβαίως, την ίδια στιγμή φέτος βλέπουμε η τιμή όσο περνάει ο καιρός να μειώνεται. Φοβόμαστε ότι υπάρχει απουσία ελέγχων και βεβαίως, ταυτόχρονα αθέμιτος ανταγωνισμός.\nΥπάρχει και ένα ερώτημα που η περσινή ηγεσία, ο κ. Αραχωβίτης, ο Υπουργός της Κυβέρνησης ΣΥΡΙΖΑ, είπε ότι διατύπωσε στην Ευρωπαϊκή Επιτροπή για 30 εκατομμύρια ευρώ αποζημιώσεις λόγω μειωμένης παραγωγής και θέλουμε να μας πείτε αν αυτό το ερώτημα διατυπώθηκε και ποια είναι η τύχη αυτού και αν το έχετε επικαιροποιήσει, αν αυτό έχει υποβληθεί.\nΒεβαίως, να μας πείτε αν θα ζητήσετε εκ νέου την ιδιωτική αποθεματοποίηση και ποιες πρωτοβουλίες είστε διατεθειμένος να αναλάβετε, ώστε να στηρίξετε τους παραγωγούς στο μεγάλο ποσοστό των περιφερειών της χώρας, οι οποίοι βλέπουν μέρα με τη μέρα, βδομάδα με τη βδομάδα, η τιμή να μειώνεται, το εισόδημά τους να μειώνεται, το κόστος να παραμένει υψηλό και βεβαίως, όλα αυτά να τους οδηγούν σε αδιέξοδο.\nΠΡΟΕΔΡΕΥΩΝ (Απόστολος Αβδελάς): Ευχαριστούμε πολύ τον κ. Κατρίνη.\nΣειρά έχει η με αριθμό 361/13-1-2020 επίκαιρη ερώτηση του Βουλευτή Αργολίδας του Κινήματος Αλλαγής κ. Ανδρέα Πουλά προς τον Υπουργό Αγροτικής Ανάπτυξης και Τροφίμων, με θέμα: «Χρειάζονται άμεσα μέτρα στήριξης των ελαιοπαραγωγών».\nΚύριε Πουλά, έχετε δύο λεπτά στη διάθεσή σας.\nΑΝΔΡΕΑΣ ΠΟΥΛΑΣ: Ευχαριστώ, κύριε Πρόεδρε.\nΚύριε Υπουργέ, έντονο προβληματισμό και αγωνία προκαλεί στους ελαιοπαραγωγούς της Αργολίδας αλλά και ολόκληρης της χώρας η τιμή του ελαιολάδου που στη χώρα μας είναι καθηλωμένη σε ιστορικά χαμηλά επίπεδα, ακόμη χαμηλότερα και από άλλες χώρες.\nΑυτό οφείλεται κυρίως στις χρόνιες παθογένειες του ελαιοκομικού κλάδου, στην έλλειψη χάραξης μιας εθνικής στρατηγικής και στα προβλήματα που έχει η χώρα μας σε σύγκριση με τις ανταγωνίστριες χώρες.\nΠαρότι η παραγωγή αυξάνει διεθνώς για να ανταποκριθεί στην αυξανόμενη ζήτηση, στην Ελλάδα η παραγωγή βρίσκεται καθηλωμένη σε χαμηλά επίπεδα και επιπλέον, οι τιμές του λαδιού είναι εξαιρετικά χαμηλές, με αποτέλεσμα οι παραγωγοί να είναι σε δύσκολη οικονομική κατάσταση. Για παράδειγμα, η μεγάλη παραγωγή της Ισπανίας ιδιαίτερα πέρυσι άλλαξε διεθνώς τη σχέση προσφοράς και ζήτησης και αυτό αποδεικνύεται από το γεγονός ότι οι περυσινές τιμές παραγωγού στην Ελλάδα δεν ανέβηκαν, παρά τη μικρή παραγωγή, αλλά αντίθετα έπεσαν.\nΣτην Ελλάδα, που είναι η τρίτη χώρα παραγωγής ελαιολάδου στην Ευρωπαϊκή Ένωση μετά την Ισπανία και την Ιταλία, από το παραγόμενο εξαιρετικής ποιότητας ελαιόλαδο, δυστυχώς μόλις το 30% φτάνει στο στάδιο της τυποποίησης. Το υπόλοιπο 70% πωλείται σε χύμα μορφή, κυρίως σε ιταλικές βιομηχανίες για να χρησιμοποιηθεί σε προσμίξεις διαφόρων τύπων ελαιολάδου και αυτό να πωλείται σαν ιταλικό. Ουσιαστικά εμείς αδυνατούμε να πουλήσουμε το λάδι μας από μόνοι μας.\nΣήμερα η Ιταλία συνεχίζει να αγοράζει λάδι από τη χώρα μας, όχι όμως αποκλειστικά, όπως έκανε όλα τα προηγούμενα χρόνια, αλλά τώρα παίρνει και από την Τυνησία και από το Μαρόκο που όμως έχουν βελτιώσει σημαντικά και την ποιότητα του λαδιού τους.\nΤην ώρα λοιπόν που οι άλλες χώρες κάνουν βήματα μπροστά, εμείς επικαλούμαστε το μοναδικό όπλο που έχουμε, το οποίο είναι η εξαιρετική ποιότητα του λαδιού μας. Αλλά, όπως εξελίσσονται τα πράγματα, θα χάσουμε και αυτό το συγκριτικό πλεονέκτημα. Η μεγάλη αδυναμία λοιπόν που παρουσιάζουμε στον τομέα της τυποποίησης είναι και αυτός ένας σοβαρός παράγοντας που κρατάει τις τιμές χαμηλές.\nΕίναι γνωστή η δυσκολία και των συνεταιρισμών αλλά και των ομάδων παραγωγών να προχωρήσουν σε επενδύσεις εμφιάλωσης και τυποποίησης του προϊόντος. Ένα άλλο σημαντικό πρόβλημα που επιδεινώνει την ήδη δύσκολη οικονομική κατάσταση των παραγωγών είναι και το πολύ υψηλό κόστος παραγωγής, που είναι υψηλότερο σε σχέση με τις ανταγωνίστριες χώρες.\nΕιδικότερα εγώ θα αναφερθώ στην Αργολίδα. Εμείς έχουμε ένα θέμα. Το μεγάλο θέμα μας είναι το νερό, ο Ανάβαλος. Αυτό το έργο, που καρκινοβατεί εδώ και τόσα χρόνια, κάποια στιγμή πρέπει να τελειώσει, για να μπορέσουν τουλάχιστον οι παραγωγοί να πάρουν νερό και να το πάρουν και με χαμηλό κόστος.\nΜε βάση αυτά που σας ανέφερα, σας ερωτώ, κύριε Υπουργέ, ποια μέτρα προτίθεστε να λάβετε για τη μείωση παραγωγής του κόστους και ποια μέτρα προτίθεστε να λάβετε για την εξυγίανση της αγοράς ελαιολάδου και την ενίσχυση των ομάδων παραγωγών και συνεταιρισμών, προκειμένου να προχωρήσουν σε επενδύσεις και να αυξήσουν την προστιθέμενη αξία του προϊόντος.\nΠΡΟΕΔΡΕΥΩΝ (Απόστολος Αβδελάς): Κι εμείς ευχαριστούμε τον κ. Πουλά.\nΑκολουθεί η με αριθμό 368/14-1-2020 επίκαιρη ερώτηση του Βουλευτή Ηρακλείου του Κινήματος Αλλαγής κ. Βασιλείου Κεγκέρογλου προς τον Υπουργό Αγροτικής Ανάπτυξης και Τροφίμων, με θέμα: «Μέτρα στήριξης του ελαιολάδου και των ελαιοπαραγωγών».\nΚύριε Κεγκέρογλου, έχετε δύο λεπτά στη διάθεσή σας.\nΚύριε Υπουργέ, αποκορύφωμα της κατρακύλας του ελληνικού ελαιολάδου τα τελευταία χρόνια αποτελεί η τραγική κατάσταση της φετινής σοδειάς.\nΈχουμε μείωση της παραγωγής από ακραία καιρικά φαινόμενα και άλλες αιτίες. Έχουμε υποβάθμιση της ποιότητας ορισμένων ποσοτήτων ακριβώς για τους ίδιους λόγους που έχουν να κάνουν τα ακραία καιρικά φαινόμενα, αλλά εδώ είναι τώρα το πρωτοφανές σε όλα τα χρόνια. Οι ποσότητες ελαιολάδου, που είναι αρκετές -σημαντικότατες, θα έλεγα- που είναι εξαιρετικής ποιότητας και αφορούν βεβαίως το ελαιόλαδο όλης της χώρας και της Κρήτης, πωλούνται, ζητούνται σε εξευτελιστικές τιμές. Χρησιμοποιώ τη λέξη «ζητούνται» σε εξευτελιστικές τιμές.\nΟι αιτίες είναι κυρίως δύο. Η πρώτη αιτία αφορά τη δυνατότητα εισαγωγής που υπάρχει μετά τη Συμφωνία στην Ευρωπαϊκή Ένωση για μεγάλη αύξηση των ποσοτήτων των αδασμολόγητων από τρίτες χώρες, που είναι η απειλή. Ανεξάρτητα από το πόσες ποσότητες εισάγονται αδασμολόγητες, αυτό συμπιέζει τις τιμές προς τα κάτω.\nΗ δεύτερη αιτία είναι οι εναρμονισμένες πρακτικές που υπάρχουν σε ευρωπαϊκό, αλλά και σε εθνικό επίπεδο. Βεβαίως, θα πρέπει να τονίσουμε αυτό που διαφημίστηκε πολύ, η επιτυχία και ήταν κάτι θετικό για μας και αρνητικό για άλλους, που μάλλον συνεχίζει να ισχύει ό,τι ίσχυε τα προηγούμενα χρόνια για μας: Αδασμολόγητο ελαιόλαδο για τις Ηνωμένες Πολιτείες Αμερικής, ενώ επιβλήθηκαν δεσμοί σε άλλες χώρες. Αυτό μάλλον λειτουργεί αρνητικά. Και μάλλον λειτουργεί αρνητικά, γιατί δεν υπάρχουν έλεγχοι και γιατί υπάρχουν τα ζητήματα που σας είπα με τις εναρμονισμένες πρακτικές.\nΤι φαίνεται ότι συμβαίνει; Τι κυκλοφορεί στην πιάτσα; Τι καταγγέλλεται από παραγωγούς, αλλά και ανθρώπους που ασχολούνται με την εμπορία και την τυποποίηση; Ποσότητες ισπανικού και τυνησιακού ελαιολάδου βαφτίζονται ελληνικές και εξάγονται στις Ηνωμένες Πολιτείες ως ελληνικές. Αυτό σημαίνει ότι μένει στα αζήτητα το δικό μας ή παίρνουν μόνο όσο χρειάζονται για το όνομα και το τιμολόγιο, για να παρουσιάζουν ότι είναι ελληνικό το λάδι.\nΚάνω επίσημη καταγγελία με βάση αυτά τα οποία μου λένε οι παραγωγοί και οι άνθρωποι της αγοράς και ζητούμε συγκεκριμένα πράγματα. Τι ζητούμε; Εκτός από την επίσπευση αξιοπρεπών αποζημιώσεων για τους ελαιοπαραγωγούς -δεν είναι μόνο η φετινή χρονιά, αλλά είναι και τα τρία-τέσσερα προηγούμενα χρόνια, πρέπει να το λάβετε υπ’ όψιν σας- εκτός από ό,τι χρειάζεται να γίνει προς την Ευρωπαϊκή Ένωση προκειμένου να ενεργοποιηθεί κάθε μηχανισμός χρηματοδότησης και αποζημιώσεις, από το de minimis μέχρι τα ΠΣΕΑ και άλλους μηχανισμούς, θα πρέπει επιτέλους να κάνετε τρεις κινήσεις.\nΗ πρώτη αφορά αίτημα στην Ευρωπαϊκή Επιτροπή Ανταγωνισμού για το θέμα που έχει να κάνει με τις εναρμονισμένες πρακτικές σε ευρωπαϊκό επίπεδο, στην Ελληνική Επιτροπή Ανταγωνισμού για τις εναρμονισμένες πρακτικές σε εθνικό επίπεδο και τρίτον, εργαστηριακό έλεγχο σε δείγματα από όλες τις ποσότητες. Να ελεγχθούν εργαστηριακά για να διαπιστώσουμε την προέλευση του ελαιολάδου.\nΥπάρχει αυτή η δυνατότητα μέσα από την επιστήμη και τον εργαστηριακό έλεγχο. Έχει το ελληνικό Δημόσιο αυτές τις δυνατότητες και θα πρέπει να κάνετε αυτές τις τρεις κινήσεις, που θεωρώ ότι θα βάλουν φραγμό στις αθέμιτες πρακτικές, στις αθέμιτες ελληνοποιήσεις ποσοτήτων και θα δώσουν αμέσως μια τόνωση στην τιμή του ελληνικού ελαιολάδου, που πραγματικά αφορά Έλληνες παραγωγούς, που, δυστυχώς, ενώ μοχθούν, ενώ καταβάλλουν κόπο, βλέπουν φέτος να έχει η τιμή σε σχέση με πριν επτά, οκτώ και δέκα χρόνια να είναι περίπου στο μισό. Άριστης ποιότητας ελαιόλαδο και λέει ότι δεν υπάρχει ζήτηση. Γι’ αυτό είπα «ζητείται» σε αυτή την τιμή, γιατί καλύπτεται από αλλού η ποσότητα.\nΔεν είναι τόσο δραματικές οι αυξήσεις των ποσοτήτων φέτος σε παγκόσμιο επίπεδο. Τα παιχνίδια είναι που, δυστυχώς, όλα συγκλίνουν στο να πληγωθούν οι Έλληνες παραγωγοί.\nΑναμένουμε, κύριε Υπουργέ, τις απαντήσεις σας.\nΘα απαντήσει ο Υφυπουργός Αγροτικής Ανάπτυξης και Τροφίμων κ. Κωνσταντίνος Σκρέκας και στις τρεις ταυτόχρονα.\nΟρίστε, κύριε Υπουργέ, έχετε χρόνο εννέα λεπτών.\nΚατ’ αρχήν, θα ήθελα να ευχαριστήσω τους αξιότιμους Βουλευτές του Κινήματος Αλλαγής για τις επίκαιρες ερωτήσεις που κατέθεσαν, γιατί δίνεται η ευκαιρία να κάνουμε μια σοβαρή συζήτηση σήμερα στο εθνικό Κοινοβούλιο με αφορμή τις ερωτήσεις σας για το βασικότερο ίσως αγροτικό προϊόν που παράγει η χώρα, που είναι το ελαιόλαδο.\nΘα ήθελα πάρα πολύ γρήγορα να μπω στην ουσία των ερωτήσεων, οι οποίες έχουν να κάνουν κατ’ αρχήν με τις πολύ χαμηλές τιμές που επικρατούν σήμερα στην αγορά σε ό,τι αφορά την πώληση του ελαιόλαδου σε κατάσταση χύμα, για να το πω έτσι, σε κατάσταση «bulk», σε τιμές χονδρικής, οι οποίες είναι πράγματι πολύ χαμηλότερες από ό,τι ήταν τα προηγούμενα χρόνια.\nΒέβαια, οφείλω να πω ότι η απάντηση που θα σας δώσω και εγώ εν τοις πράγμασι έχει περιληφθεί και στα λεγόμενα τα δικά σας και στο κείμενο των ερωτήσεων που καταθέσατε, αλλά και σ’ αυτά τα οποία αναφέρατε εδώ στο ελληνικό Κοινοβούλιο. Για ποιον λόγο έχουμε χαμηλότερες τιμές ελαιολάδου φέτος, τη φετινή χρονιά, σε σχέση με προηγούμενες χρονιές; Απάντησα –το είπε ο κ. Πούλας, ο κ. Κεγκέρογλου και ο κ. Κατρίνης- στο πώς διαμορφώνεται η τιμή στο ελαιόλαδο, αλλά και σε όλα τα προϊόντα, μέσα σε μια ελεύθερη αγορά. Διαμορφώνεται, βέβαια, από τον νόμο, από τον κανόνα προσφοράς και ζήτησης. Τι έχουμε φέτος, δυστυχώς; Έχουμε μεγαλύτερη προσφορά σε σχέση με τη ζήτηση που υπάρχει. Το είπε χαρακτηριστικά ο κ. Κεγκέρογλου. Προϊόντα τα οποία ζητούνται με τιμές πάρα πολύ χαμηλές. Μπορεί να κάνει η ελληνική πολιτεία κάτι ώστε να αυξήσει την τιμή πώλησης σήμερα στην ελεύθερη αγορά; Γνωρίζετε όλοι ότι μέσα στην ευρωπαϊκή αγορά, μέσα στην παγκόσμια αγορά, όπου επικρατούν οι κανόνες της ελεύθερης αγοράς και του κανόνα προσφοράς και ζήτησης, δεν μπορεί μια χώρα να έρθει και να διατιμήσει το προϊόν, δηλαδή να έρθει και να ορίσει την τιμή πώλησης του προϊόντος.\nΠώς, λοιπόν, προσδιορίζονται οι τιμές των προϊόντων; Προσδιορίζονται ίσως μέσα από τη ζήτηση και μέσα από την προσφορά. Όταν έχουμε μεγάλη ζήτηση και μικρότερη προσφορά, τότε αυξάνονται οι τιμές. Όταν, αντίθετα, έχουμε μεγάλη προσφορά και μικρότερη ζήτηση, τότε μειώνονται οι τιμές των προϊόντων.\nΤι έχει συμβεί σήμερα κατά τις εκτιμήσεις που έχουμε και εμείς στο Υπουργείο Αγροτικής Ανάπτυξης; Έχουμε μεγάλες παραγωγές σε όλες τις βασικές χώρες παραγωγής ελαιολάδου. Έχουμε μια πολύ καλή χρονιά στην Ισπανία, που είναι ο μεγαλύτερος παραγωγός ελαιόλαδου στην Ευρώπη, η οποία διαθέτει μαζί με τις αποθεματοποιημένες ποσότητες που είχε, ποσότητες που σύμφωνα με πληροφορίες ξεπερνούν τις επτακόσιες χιλιάδες τόνους, δηλαδή δυόμισι φορές σχεδόν παραπάνω από ό,τι παράγει σε ετήσια βάση η Ελλάδα. Έχουμε μια πολύ καλή παραγωγή στην Ιταλία. Έχουμε καλές παραγωγές σε χώρες εκτός Ευρωπαϊκής Ένωσης, όπως είναι η Τυνησία ή το Μαρόκο που ακούστηκε, αλλά και η Τουρκία, με αποτέλεσμα να έχουμε μεγαλύτερη προσφορά ελαιολάδου.\nΕσείς λέτε ότι έχετε καταγγελίες ότι υπάρχει προσπάθεια ελληνοποίησης εισαγόμενου ελαιολάδου επ’ αφορμή της πρόθεσης των Ηνωμένων Πολιτειών, που είναι μια μεγάλη εισαγωγική χώρα, να επιβάλει δασμούς σε κάποιες ευρωπαϊκές χώρες που παράγουν ελαιόλαδο.\nΝα πούμε, κατ’ αρχήν –και να επισημάνω και εγώ το γεγονός- ότι με προσωπική παρέμβαση του Πρωθυπουργού της χώρας Κυριάκου Μητσοτάκη, η Ελλάδα εξαιρείται σε ό,τι αφορά την επιβολή των δασμών στο ελαιόλαδο και στη βρώσιμη ελιά. Μάλιστα, σε ό,τι αφορά τη βρώσιμη ελιά, η Ελλάδα είναι η μοναδική χώρα –μετά, επαναλαμβάνω, από τις προσωπικές προσπάθειες του Κυριάκου Μητσοτάκη, αλλά και της ηγεσίας του Υπουργείου Αγροτικής Ανάπτυξης, δηλαδή του Μάκη Βορίδη και εμού προσωπικά- που εξαιρείται από τους δασμούς που επιθυμούν να βάλουν –ή που πρόκειται ή που σχεδιάζουν να βάλουν- οι Ηνωμένες Πολιτείες της Αμερικής σ’ αυτά τα προϊόντα.\nΆρα καταλαβαίνετε ότι απαγορεύεται ρητά και κατηγορηματικά κάποια χώρα ή κάποιος παραγωγός εκτός Ελλάδος να προσπαθήσει να εκμεταλλευτεί αυτό που πέτυχε η Ελλάδα και ο Πρωθυπουργός της χώρας και να πουλήσει προϊόν το οποίο δεν παράγεται στην Ελλάδα ως ελληνικό.\nΓι’ αυτό τον λόγο έχουμε εδώ και τα στοιχεία από τον ΕΛΓΟ-ΔΗΜΗΤΡΑ ο οποίος διενεργεί αυτούς τους ελέγχους και το επόμενο διάστημα θα ενταθούν οι έλεγχοι ώστε αυτό που εσείς καταγγέλλετε ότι γίνεται, που εμείς δεν έχουμε τέτοια περιστατικά και τέτοιες καταγγελίες αυτή τη στιγμή στο Υπουργείο, παρακαλούμε εφ’ όσον πραγματικά έχετε τέτοιες καταγγελίες να μας τις καταθέσετε, ώστε οι αρμόδιες υπηρεσίες να επιληφθούν και να σταματήσουμε αυτό που πάει να γίνει παρανόμως, παρατύπως, πιθανότατα όπως λέτε εσείς από κάποιους άλλους εξωγενείς παραγωγούς από τον ελληνικό χώρο. Αυτό είναι επικίνδυνο να συμβεί. Καταλαβαίνετε ότι το να εκμεταλλευθεί κάποιος άλλος, όχι ένας παραγωγός, αυτό που έχει πετύχει η Ελληνική Κυβέρνηση εγκυμονεί κινδύνους ακόμα και για τον Έλληνα παραγωγό.\nΘέλω να είμαστε λοιπόν όλοι προσεκτικοί σε αυτά τα οποία δηλώνουμε και σε αυτά τα οποία λέμε και να στοιχειοθετούνται από συγκεκριμένες αποδείξεις. Παρακαλώ πολύ άμεσα να μας τις καταθέσετε, για να επιληφθούμε του θέματος αν όντως υπάρχει.\nΤο ίδιο σε ό,τι αφορά και τις εναρμονισμένες πρακτικές. Ακούστηκε ότι υπάρχει ένα καρτέλ εντός Ελλάδας και εκτός Ελλάδας που κρατάει χαμηλά τις τιμές. Παρακαλούμε, εάν έχετε τέτοιες ενδείξεις, γιατί εδώ έχουμε την επίσημη ενημέρωση από την Επιτροπή Ανταγωνισμού, την ελληνική που είναι η καθ’ ύλην αρμόδια Επιτροπή να ελέγχει τις καταγγελίες, να διερευνά εάν όντως έχουν βάση και να επιβάλει πρόστιμα σε περίπτωση που όντως αυτές οι καταγγελίες αποδεικνύονται ότι πράγματι συμβαίνουν, να μας φέρετε τα στοιχεία να τα καταθέσουμε στην Επιτροπή Ανταγωνισμού ώστε να επιληφθεί των γεγονότων.\nΕάν εξαιρέσουμε όμως αυτούς τους κινδύνους, όπως είναι το καρτέλ ή όπως είναι οι παράνομες ελληνοποιήσεις, πάμε να δούμε λίγο και την ουσία του πράγματος. Τελικά, τι μπορεί να κάνει η ελληνική Πολιτεία, η οποιαδήποτε ελληνική κυβέρνηση για να μπορέσει να διασφαλίσει ότι τα επόμενα χρόνια, τις επόμενες δεκαετίες θα συνεχίσουν οι Έλληνες αγρότες να καλλιεργούν, να παράγουν λάδι και να αποκομίζουν ένα αξιοπρεπές εισόδημα, το οποίο θα διασφαλίζει και την επιβίωσή τους και τη διαβίωση της οικογένειάς τους, αλλά και τη δυνατότητα να συνεχίσουν να παραμείνουν στα χωράφια τους και στα κτήματά τους, να καλλιεργούνε, να συντηρούνε, να προσέχουν και να περιποιούνται τις ελιές και τα ελαιόδεντρά τους και να μπορούν να επενδύουν και πάνω στη δουλειά τους;\nΤι έχει σχεδιάσει η σημερινή Κυβέρνηση και η ηγεσία του Υπουργείου Αγροτικής Ανάπτυξης: Παρεμβάσεις σε δύο τομείς. Το πρώτο είναι η μείωση του κόστους παραγωγής, η διασφάλιση της καλής ποιότητας του νερού που είπατε εσείς, του εδάφους φυσικά, αλλά όπως είπα και το χαμηλό κόστος παραγωγής και, από την άλλη, η επίτευξη και διασφάλιση της επιπλέον προστιθέμενης αξίας η οποία πρέπει να προστεθεί πάνω στο ελληνικό παραγόμενο προϊόν για να μπορούν οι παραγωγοί να αποκομίζουν μεγαλύτερο εισόδημα.\nΠάμε λίγο στο κόστος παραγωγής. Ψηφίσαμε πριν ενάμιση μήνα κάτι το οποίο είναι πραγματικά ανατρεπτικό σε ό,τι αφορά και την Ελλάδα και την Ευρώπη και όλον τον κόσμο, δηλαδή τη δυνατότητα να μειώσει αυτός ο οποίος χρησιμοποιεί ηλεκτρική ενέργεια για την άρδευση των καλλιεργειών του και των περιβολιών που έχει και των ελαιόδεντρών του να μηδενίσει το κόστος της ηλεκτρικής ενέργειας και όχι μόνο, αλλά να έχει επιπλέον ένα πρόσθετο έσοδο από την πώληση ηλεκτρικής ενέργειας που παράγεται από Ανανεώσιμες Πηγές Ενέργειας και συγκεκριμένα από φωτοβολταϊκά και όχι μόνο και με αυτόν τον τρόπο να μηδενίζεται το κόστος ηλεκτρικής ενέργειας, αλλά αποκομίζοντας και ένα επιπλέον έσοδο μόλις αποσβεστεί η επένδυσή του να μπορέσει να μείνει στα χωράφια.\nΤι ψηφίσαμε; Τη δυνατότητα ένας αγρότης να γίνει αυτοπαραγωγός ηλεκτρικής ενέργειας, δηλαδή να κατασκευάζει ένα φωτοβολταϊκό το οποίο κατά 25% το ρεύμα που παράγει να καλύπτει το σύνολο των δικών του αναγκών σε ηλεκτρική ενέργεια και το 75% που παράγει το φωτοβολταϊκό να μπορεί να το πωλεί στο ηλεκτρικό σύστημα και να έχει ένα έσοδο και να μπορεί αυτό το έσοδο, το οποίο προέρχεται από το 75% της παραγόμενης ηλεκτρικής ενέργειας να το δώσει ως εξασφάλιση για το δάνειο που θα πάρει από το χρηματοπιστωτικό σύστημα, από το τραπεζικό ίδρυμα, και με αυτόν τον τρόπο να αποσβέσει την επένδυσή του και μόλις αποσβεστεί, μόλις δηλαδή αποπληρώσει το δάνειο σε μια περίοδο έξι, επτά ετών, τότε το 75% της ενέργειας το οποίο πια θα πουλάει και θα έχει έσοδο, να παραμένει στην ευχέρεια τη δική του.\nΓιατί το κάναμε αυτό; Διότι ξέρετε ότι η συντριπτική πλειοψηφία των εργατών ούτε εύκολη πρόσβαση στο χρηματοπιστωτικό σύστημα έχει ούτε δάνεια μπορεί να πάρει και πιθανότατα η περιουσία τους είναι υποθηκευμένη σε προηγούμενα, παλαιότερα δάνεια. Άρα, με αυτόν τον τρόπο, δίνουμε τη δυνατότητα να έχει επιπλέον νέες εξασφαλίσεις και νέο εισόδημα, το οποίο μπορεί να το δώσει ως εγγύηση η τράπεζα και έτσι να κάνει πράξη αυτό το οποίο ήδη ψηφίσαμε και είναι νόμος του κράτους.\nΤο άλλο, το οποίο σχεδιάζουμε είναι ένα εθνικό σχέδιο για τη διαχείριση και την εξοικονόμηση των υδάτων. Η Ελλάδα σήμερα ξοδεύει σχεδόν τρεις φορές παραπάνω από την Ισπανία ανά στρέμμα, νερό. Αυτό αυξάνει το κόστος της καλλιέργειας από τη μια και από την άλλη, όπως στην Αργολίδα για παράδειγμα, δημιουργεί τεράστιο πρόβλημα στον υπόγειο υδροφόρο ορίζοντα, καταστρέφουμε τους υπόγειους υδροφόρους ορίζοντες, υπάρχει το φαινόμενο της υφαλμύρωσης, ο κίνδυνος της απερήμωσης και αν βάλουμε μέσα και τις συνέπειες της κλιματικής αλλαγής, καταλαβαίνετε ότι αυτά τα φαινόμενα θα ενταθούν τα επόμενα χρόνια.\nΑπό τη μια δηλαδή έχουμε έντονα καιρικά φαινόμενα σε μικρές περιόδους και μεγάλες περίοδοι ξηρασίας σε άλλες περιόδους, το οποίο επηρεάζει βάναυσα φυσικά την αγροτική παραγωγή, που είναι πρώτα και πάνω από όλους αυτός ο κλάδος που επηρεάζεται, είναι έρμαιο των καιρικών συνθηκών.\nΑπό εκεί και πέρα, τι κάνουμε για να βοηθήσουμε την αύξηση της προστιθέμενης αξίας στα αγροτικά προϊόντα; Δύο μέτρα: πρώτον, σχέδιο μεταποίησης, ώστε να μπορούν να κάνουν κάποια επενδυτικά σχέδια και να τυποποιούν το προϊόν τους. Δεύτερον, σχέδια βελτίωσης για να μπορέσουν να εκσυγχρονίσουν την παραγωγή τους, να αγοράσουν μηχανήματα καινούργια, ψεκαστικά, ελκυστήρες όπου χρειάζεται, αρδευτικά συστήματα. Δύο δισεκατομμύρια συνολική δαπάνη, 1,2 δισεκατομμύρια ευρωπαϊκά χρήματα κολλημένα, παγωμένα επί τεσσεράμισι χρόνια τα ξεκολλήσαμε μέσα σε τέσσερις μήνες για τα σχέδια μεταποίησης πριν τα Χριστούγεννα. Ξεκίνησαν οι πρώτες πληρωμές, έχει ανοίξει το σύστημα και μπορούν αυτοί οι οποίοι έχουν εγκρίνει επενδυτικά προγράμματα να μπαίνουν μέσα και να μπορούν είτε να καταθέτουν αιτήματα για προκαταβολή είτε αιτήματα πληρωμής για επενδύσεις που ήδη έχουν κάνει και δαπάνες που έχουν κάνει. Έχει ανοίξει το μέτρο και μπορούν να πάνε να ολοκληρώσουν τα επενδυτικά τους σχέδια. Πολλά από αυτά αφορούν και τον ελαιοκομικό κλάδο.\nΕπίσης, στα σχέδια βελτίωσης ολοκληρώνονται οι αξιολογήσεις. Ήδη στην Περιφέρεια της Αττικής ολοκληρώθηκαν οι αξιολογήσεις των σχεδίων βελτίωσης. Έχει βγει οριστικός πίνακας και επίκεινται η ολοκλήρωση και στις υπόλοιπες περιφέρειες Ελλάδος. Συνολική δαπάνη ύψους 1,2 δισεκατομμυρίων, 600 εκατομμύρια ευρωπαϊκά χρήματα, τα οποία θα βοηθήσουν τους αγρότες μας να εκσυγχρονιστούν, να εκμηχανίσουν την παραγωγή τους και να ρίξουν το κόστος παραγωγής.\nΤα υπόλοιπα, κύριε Πρόεδρε, θα τα πω στην δευτερολογία.\nΠΡΟΕΔΡΕΥΩΝ (Απόστολος Αβδελάς): Βεβαίως.\nΘα ξεκινήσουμε και πάλι από τον Βουλευτή Ηλείας, τον κ. Μιχάλη Κατρίνη. Έχετε τον λόγο για τρία λεπτά.\nΚύριε Υπουργέ, στις πιο πολλές από τις διαπιστώσεις που κάνατε, δεν μπορούμε να διαφωνήσουμε. Όμως, πραγματικά αναρωτιέμαι αν οι τηλεθεατές και αν οι Έλληνες παραγωγοί, που θα έχουν τη δυνατότητα να παρακολουθήσουν αυτήν τη συζήτηση θα βγουν σοφότεροι ή αν θα αποκομίσουν ότι το Υπουργείο Αγροτικής Ανάπτυξης έχει ήδη αποφασίσει να κάνει κάτι συγκεκριμένο και δραστικό, για να στηρίξει τη φετινή δύσκολη χρονιά.\nΤρεις μήνες πριν, όπως και εσείς το είπατε, ο Υπουργός Αγροτικής Ανάπτυξης βγήκε διθυραμβικά να πει ότι γλιτώσαμε τους δασμούς με τις Ηνωμένες Πολιτείες, σε σχέση με το ελαιόλαδο και τις βρώσιμες ελιές και καλλιέργησε προσδοκίες ότι αυτό συνεπάγεται πολύ πιο ανταγωνιστική μεταχείριση του ελληνικού ελαιόλαδου, άρα μια πολύ καλύτερη χρονιά.\nΒλέπουμε τώρα, τρεις μήνες μετά ότι όσο περνάει ο καιρός, η κατάσταση γίνεται ολοένα και χειρότερη, χωρίς να υπάρχει κάποιο συγκεκριμένο σχέδιο αντιμετώπισης αυτού του προβλήματος και αναπλήρωσης του χαμένου εισοδήματος.\nΠροφανώς, δεν μπορεί το Υπουργείο και η εκάστοτε κυβέρνηση να παρεμβαίνει στην ελεύθερη αγορά, πρέπει όμως να κάνει προωθητικές εξωστρεφείς ενέργειες για να μπορεί να στηρίξει ένα εθνικό προϊόν.\nΔεν απαντήσατε σε αυτό που σας ρώτησα πριν, όσον αφορά την περσινή χρονιά, όταν ο προκάτοχος σας και της προηγούμενης κυβέρνησης είχε πει ότι έστειλε αίτημα στην Ευρωπαϊκή Επιτροπή για αποζημιώσεις 30 εκατομμυρίων ευρώ. Δεν απαντήσατε αν υπάρχει αυτό το αίτημα, αν διαβιβάστηκε από την προηγούμενη κυβέρνηση αυτό το αίτημα για αποζημιώσεις για την περασμένη χρονιά και αν εσείς φέτος σκέφτεστε είτε να ενεργοποιήσετε το περσινό αίτημα λόγω της κλιματικής αλλαγής και διαφόρων μυκητολογικών συνθηκών και για τη φετινή χρονιά στις περιοχές που αυτό εντοπίζεται;\nΔεύτερον, σε σχέση με την παροχή ρευστότητας στους παραγωγούς, οι οποίοι αναγκάζονται να πωλούν όσο-όσο το λάδι για να βγάλουν τα σπασμένα και για το κόστος παραγωγής και για τα εργατικά χέρια και δεν έχουν τη δυνατότητα να αποθεματοποιήσουν, ώστε να διαπραγματευτούν σε καλύτερες χρονικές περιόδους, καλύτερες τιμές. Έχετε σκεφτεί έστω μέσω συνεργατικών σχημάτων και συνεταιρισμών να προχωρήσετε σε χαμηλότοκο δανεισμό, άρα σε μία παροχή ρευστότητας στους παραγωγούς, για να μπορούν και αυτοί να διαπραγματευτούν το προϊόν τους σε καλύτερες συνθήκες και τιμές;\nΤρίτον, είπατε και ανέφερε και ο συνάδελφος, ο κ. Κεγκέρογλου, για τη συμφωνία που έχει γίνει μεταξύ χωρών κυρίως της Αφρικής και Ευρωπαϊκής Ένωσης για εισαγωγή ελαιόλαδου αδασμολόγητο βάση αυτών των συμφωνιών. Έχετε σκεφτεί ότι θα πρέπει πλέον όλα αυτά σε επίπεδο Ευρωπαϊκής Ένωσης να αναθεωρηθούν και να υπάρχει μια συζήτηση και συμφωνία και με τους υπόλοιπους Υπουργούς Αγροτικής Ανάπτυξης των χωρών του Νότου για καλύτερη διαπραγμάτευση των τιμών του ευρωπαϊκού ελαιόλαδου και στις χώρες του Βορρά, αλλά και αποτροπή της εν λευκώ εισαγωγής ελαιόλαδου από άλλες χώρες χωρίς δασμούς, χωρίς επιβαρύνσεις, κάτι που κάνει το δικό μας λάδι κυρίως εξαιρετικά μη ανταγωνιστικό και αυτό βεβαίως μετακυλιείται στους αγρότες;\nΚαι θέλω να μου πείτε σε σχέση με το Πρόγραμμα Αγροτικής Ανάπτυξης 2021-2027, σε σχέση με το κομμάτι της μεταποίησης, σε σχέση με το κομμάτι της πιστοποιημένης και βιολογικής γεωργίας, το ελαιόλαδο, τη γεωγραφική προέλευση, όλα αυτά τα κίνητρα τα οποία πρέπει να δοθούν στους παραγωγούς μέσα από συνεργατικά σχήματα να πάνε σε τυποποίηση, εμπορία και διακίνηση του ελαιόλαδου αν εσείς έχετε πάρει πραγματικά αποφάσεις τέτοιες και πρωτοβουλίες, που σήμερα ο Έλληνας ελαιοπαραγωγός θα αισθανθεί ότι και η Κυβέρνηση είναι δίπλα του και τον στηρίζει στην απώλεια παραγωγής και με περαιτέρω ελέγχους.\nΚαι διερευνήστε το αυτό για την εισαγωγή ξένου ελαιόλαδου που εκμεταλλεύονται το δήθεν πλεονέκτημα μας για αδασμολόγητο λάδι στις Ηνωμένες Πολιτείες, το οποίο ίσως γυρίζει μπούμερανγκ. Και η Επιτροπή Ανταγωνισμού θα πρέπει νομίζω -και απευθύνω έκκληση από αυτό το Βήμα- να το κοιτάξει πιο αναλυτικά αυτό το ζήτημα και να δώσετε μία προοπτική και για την επόμενη χρονιά, έτσι ώστε να μπορούν οι παραγωγοί να καλλιεργούν με ασφαλείς συνθήκες και να μην τρέχουν κάθε χρονιά μόνο και μόνο να βγάζουν τα σπασμένα της χρονιάς αυτής.\nΠΡΟΕΔΡΕΥΩΝ (Απόστολος Αβδελάς): Ευχαριστούμε πολύ, κύριε Κατρίνη.\nΤον λόγο έχει τώρα ο Βουλευτής Αργολίδας, ο κ. Ανδρέας Πουλάς για τρία λεπτά.\nΑΝΔΡΕΑΣ ΠΟΥΛΑΣ: Κύριε Υπουργέ, σας άκουσα με μεγάλη προσοχή. Άκουσα και τους συναδέλφους μου, έβαλαν κάποια ζητήματα και θεωρώ ότι αυτή τη στιγμή δεν είναι θέμα να ανακυκλώνουμε τα ίδια και τα ίδια, να λέμε τα ίδια αιτήματα που έχουν εκφράσει οι συνάδελφοί μου στο Κίνημα Αλλαγής.\nΕγώ θέλω να σας βάλω δύο ακόμα θέματα, τα οποία είναι για εμένα πολύ σημαντικά. Το πρώτο σημαντικό θέ\nμα είναι η έλλειψη εθνικής στρατηγικής απέναντι στο ελαιόλαδο. Δεν έχουμε καταφέρει όλα αυτά τα χρόνια να έχουμε μία εθνική στρατηγική και αυτό πώς φαίνεται;\nΠαρακολουθώ τα δεδομένα που υπάρχουν στην Ευρωπαϊκή Ένωση. Η Πορτογαλία ήταν μία χώρα η οποία ήταν παραδοσιακή στην καλλιέργεια της ελιάς. Μέχρι πριν δύο-τρία χρόνια είχε περίπου επτάμισι χιλιάδες τόνους παραγωγή. Τώρα η παραγωγή της έχει φτάσει στις ενενήντα χιλιάδες. Πώς έγινε αυτό; Έφτιαξαν κάποια μοντέλα, έγινε πυκνή φύτευση της ελιάς και η παραγωγή της αυτή τη στιγμή έχει φτάσει στις ενενήντα χιλιάδες τόνους. Αυτό δείχνει ότι οι άνθρωποι είχαν ένα στόχο.\nΑυτό τον στόχο δεν πρέπει κάποια στιγμή και εμείς σαν χώρα να τον βάλουμε και να ξεκινήσουμε, για να δούμε τι θα γίνει τα επόμενα χρόνια; Γιατί, έτσι όπως πάει η κατάσταση, θα είμαστε πάλι εδώ και του χρόνου και τον άλλο χρόνο να μιλάμε πάλι για τα ίδια προβλήματα.\nΠέραν τούτου, υπάρχουν και κάποια άλλα πράγματα τα οποία ακούγονται στα χωριά μας, ακούγονται σε άλλους νομούς, ότι υπάρχουν τραστ, ότι υπάρχουν ξένοι επενδυτές οι οποίοι έρχονται να αγοράσουν τα ελαιόδεντρα. Μιλάμε για σαράντα χιλιάδες ελαιόδεντρα. Θέλουν να αγοράσουν στην περιοχή της Λακωνίας και της Μεσσηνίας.\nΑυτά το Υπουργείο τα γνωρίζει; Έχει λάβει γνώση για το αν υπάρχουν τέτοια συμφέροντα που θέλουν να εκμεταλλευτούν το δικό μας ελαιόλαδο; Γιατί είναι πολύ εύκολο να έρθουν Κινέζοι, για παράδειγμα, και να αγοράσουν περιοχές είτε στην Αργολίδα είτε στη Λακωνία είτε στη Μεσσηνία και να κάνουν παραγωγή ελαιόλαδου και να το εξάγουν οι ίδιοι στη χώρα τους. Είναι ένα θέμα το οποίο πρέπει να δούμε πάρα πολύ σοβαρά.\nΕπίσης, είπατε προηγουμένως για τα νερά, για την πολιτική απέναντι στο νερό. Αυτή την πολιτική απέναντι στο νερό την ακούω τα τελευταία είκοσι χρόνια. Ο Ανάβατος, ξέρετε πολύ καλά, είναι μία υπόθεση που ξεκινάει από τη δεκαετία του 1960. Έχουμε φτάσει στην τρίτη δεκαετία του 2000 και ακόμα νερό δεν έχουν οι παραγωγοί. Αυτό είναι το μεγάλο μας θέμα. Και γι’ αυτό βγάζω την αγωνία μου και λέω κάποια πράγματα τα οποία πρέπει να γίνουν άμεσα.\nΤο βασικότερο θέμα έχει να κάνει με την ποιότητα του λαδιού. Τα προηγούμενα χρόνια είχαμε ένα τεράστιο πρόβλημα με τον δάκο. Φέτος ελπίζω να έχετε προβλέψει τα ανάλογα κονδύλια, τουλάχιστον να μην παρατηρήσουμε τα ίδια φαινόμενα που είχαμε και πέρσι και πρόπερσι. Γιατί κάποιες περιοχές είχαν δάκο, κάποιες άλλες δεν είχαν. Αυτό είχε σαν αποτέλεσμα ποιο; Να μειώσει την ποιότητα. Και οι τιμές να είναι εξευτελιστικές.\nΕυχαριστώ πολύ και περιμένω τις απαντήσεις σας.\nΤον λόγο έχει ο Βουλευτής Ηρακλείου κ. Βασίλειος Κεγκέρογλου για τρία λεπτά.\nΒΑΣΙΛΕΙΟΣ ΚΕΓΚΕΡΟΓΛΟΥ: Κύριε Πρόεδρε, εμείς τηρούμε τον χρόνο.\nΟ κύριος Υπουργός ανέλυσε ένα σχέδιο. Βέβαια, αναρωτιόμουν «πού το έχω ξανακούσει, πού το έχω ξανακούσει». Είναι τα ίδια που είπατε και στις προγραμματικές δηλώσεις, κύριε Υπουργέ.\nΕδώ, όμως, πρέπει να δούμε τα συγκεκριμένα προβλήματα και πώς τα αντιμετωπίζουμε άμεσα και, βεβαίως, παράλληλα να δούμε και πώς προχωράει ένα μεσοπρόθεσμο ή μακροπρόθεσμο σχέδιο για τη στήριξη του τομέα της ελαιοκαλλιέργειας. Διότι είναι ισχυρός, αλλά δεν έχει στήριξη.\nΈχουμε χρόνο με τον χρόνο απαξίωση και των συλλογικών φορέων που λειτουργούσαν παλιότερα στον χώρο και συνέβαλαν στη στήριξη του παραγωγού. Έχουμε όλα όσα είπατε και εσείς αποδεχόμενος αυτά τα οποία σας επισημάναμε.\nΌμως, στην οικονομία και σε πολλά άλλα, βέβαια, μετράει το αποτέλεσμα. Εδώ έχουμε ένα θέμα που αφορά, βεβαίως, το εισόδημα των παραγωγών και την τιμή του ελαιόλαδου. Αυτό είναι το θέμα μας, το οποίο, όπως εμείς διαπιστώνουμε, προξενείται από συγκεκριμένες αιτίες και θέλουμε τις απαντήσεις σας για την αντιμετώπιση αυτών των αιτιών. Δεν γίνεται να μην μας πείτε τι θα κάνετε με τις αποζημιώσεις για το χαμένο εισόδημα και των προηγούμενων ετών και τώρα.\nΒεβαίως, το αν υπέβαλλε ή όχι τον φάκελο ο κ. Αραχωβίτης ή αν μας το έλεγε ψέματα ή αν είναι αλήθεια πρέπει να το γνωρίζουμε, για να ξέρουμε: Αξιοποιούνται οι δυνατότητες από την Ευρωπαϊκή Ένωση; Δύο φορές σας το είπε ο κ. Κατρίνης. Το επαναφέρω και εγώ. Θέλουμε απάντηση: Υπεβλήθη τελικά ο φάκελος ή όχι;\nΕσείς έχετε ζητήσει ή προτίθεστε να ζητήσετε την αξιοποίηση κανονισμών, όπως αυτών του de minimis, προκειμένου να υπάρξει αποζημίωση και για άλλες αιτίες πέρα από αυτές που αποζημιώνει ο ΕΛΓΑ;\nΚι έρχομαι στα ζητήματα της αγοράς. Αναπτύξατε μία θεωρία ότι «αυτή είναι η ελεύθερη αγορά, βρε παιδιά, τι να κάνουμε, δεν διαμορφώνει τιμές η Κυβέρνηση». Κοιτάξτε. Αυτή δεν είναι η ελεύθερη αγορά. Είναι η ασύδοτη αγορά. Ελεύθερη αγορά με κανόνες, όπως εμείς οι σοσιαλδημοκράτες την πιστεύουμε και την έχουμε προσδιορίσει, με συγκεκριμένες θεσμικές αρχές, δεν είναι η ασύδοτη. Έχει μια τεράστια διαφορά. Όσο απέχει η ελεύθερη αγορά, με κανόνες, από τον κρατισμό, το ίδιο απέχει και από την ασυδοσία των καρτέλ.\nΔεν θα έρθω να ονομάσω τις εταιρείες, όμως, εάν το θέλετε και με νέα γραπτή ερώτηση, σας λέμε ότι τα φαινόμενα που οδηγούν και κρατούν χαμηλά τις τιμές, και σε ευρωπαϊκό και σε εθνικό επίπεδο, έχουν να κάνουν με τις εναρμονισμένες πρακτικές και στα δύο επίπεδα. Αυτό είναι πασιφανές.\nΖητάμε, λοιπόν, την παραγγελία σας ή το ερώτημά σας και προς τη μία Επιτροπή Ανταγωνισμού και προς την άλλη. Η Επιτροπή Ανταγωνισμού και μόνο με την πληροφόρηση που θα πάει επίσημα από σας ότι οι τιμές κρατούνται χαμηλά -πολύ χαμηλά σε σχέση με τις προηγούμενες χρονιές, σε απαράδεκτα χαμηλά επίπεδα- και για μεγάλο διάστημα, μπαίνει στη διαδικασία ελέγχου. Δεν χρειάζεται, δηλαδή, να της πούμε ότι ξέρετε η τάδε εταιρεία με την τάδε εταιρεία συνεννοούνται. Είναι η κατάσταση στην αγορά, που είναι αρκετό αιτιολογικό για τον θεσμικό ρόλο της Επιτροπής Ανταγωνισμού προκειμένου να προχωρήσει. Στο ευρωπαϊκό επίπεδο χρειάζονται, βεβαίως, κι άλλα πράγματα.\nΌσον αφορά τους εργαστηριακούς ελέγχους, πρέπει να το κάνετε, ειδικά φέτος. Και προσέξτε. Έβγαλε το Διεθνές Συμβούλιο Ελαιολάδου μία ανακοίνωση και έλεγε ότι η Ελλάδα δεν έχει ποσότητες αυτών των ποιοτήτων φέτος. Δεν ξέρω αν αυτό ήταν πραγματικό ή αν ήταν υπερβολικό αυτό που έκανε το Διεθνές Συμβούλιο Ελαιολάδου.\nΕίπε, λοιπόν, ότι η Ελλάδα έχει διαθέσιμες αυτές τις ποσότητες. Δεν μπορεί να βρεθεί με αυτήν την ποιότητα, με τεράστιες ποσότητες το επόμενο διάστημα. Οι παραγωγοί άφραγκοι, χωρίς λεφτά στην τσέπη και κάποιοι να έχουν έχουν καρπωθεί την υπεραξία του τίτλου «ελληνικό ελαιόλαδο» μέσω και της συμφωνίας αν θέλετε, εφόσον λειτουργήσει, δεν ξέρω σε ποιο επίπεδο έχει λειτουργήσει, αρνητικά για τις άλλες χώρες.\nΕδώ, λοιπόν, θέλουμε την κινητοποίησή σας και την πρωτοβουλία σας για τις Επιτροπές Ανταγωνισμού, ευρωπαϊκή και εθνική, για τους εργαστηριακούς ελέγχους και κάτι παραπάνω.\nΚοιτάξτε. Η προηγούμενη κυβέρνηση είχε την αποτυχία και του προγράμματος δακοκτονίας, για το οποίο βεβαίως υπάρχει συνέχεια και η Πολιτεία είναι υπεύθυνη απέναντι στους παραγωγούς, διότι αυτή είναι ο συλλογικός φορέας που ανέλαβε να κάνει τη δακοκτονία. Δεν το ανέλαβα εγώ, το κράτος το έχει αναλάβει. Παίρνεις τις εισφορές από τους παραγωγούς και κάνει τη δακοκτονία. Αν δεν κάνει καλά τη δουλειά του, το κράτος είναι υπεύθυνο. Βέβαια, δεν χρειάζεται να φτάσουμε στο σημείο να βάλουμε τους παραγωγούς να κάνουν αγωγές στο Υπουργείο Αγροτικής Ανάπτυξης, στην ελληνική Πολιτεία και να ζητούν αποζημιώσεις. Πρέπει να το δείτε εκ των προτέρων.\nΤο κληρονομήσατε, ναι. Οι άνθρωποι λειτουργούσαν με έναν τέτοιο τρόπο που δεν τους ενδιέφερε τελικά και φάνηκε, πράγματι, γιατί το είχατε κι εσείς ως ενημέρωση, η πρώτη νομοθετική πρωτοβουλία του Υπουργείου Αγροτικής Ανάπτυξης ήταν να αλλάξει το σύστημα της δακοκτονίας.\nΈρχομαι σε κάτι άλλο πιο σοβαρό που έκαναν. Συνυπέγραψαν τη μεγάλη αύξηση των αδασμολόγητων ποσοτήτων από τρίτες χώρες. Υπάρχει, δηλαδή, η δυνατότητα να έρθουν πολύ μεγάλες ποσότητες αδασμολόγητες από την Τυνησία και στη συνέχεια, αφού γίνουν οι σχετικές αναμείξεις -και οι νόμιμες, υπάρχουν και οι νόμιμες, όλες αναγράφονται, όσες αναγράφονται ή όπως προβλέπουν οι κανονισμοί- αυτό να εξάγεται ως ελληνικό στις ΗΠΑ, συν τις υπόνοιες που υπάρχουν για το ισπανικό και τις ισπανικές.\nΚλείνω, λοιπόν, λέγοντας ότι θέλουμε απαντήσεις σε όλα αυτά. Και επιπλέον επειδή δεν μπορεί να τεθεί τώρα θέμα στην Ευρωπαϊκή Ένωση να επιστρέψει πίσω και να μειώσει αυτές τις ποσότητες -θα ήταν ουτοπικό να το ζητήσω- αυτό το οποίο πρέπει η Ελλάδα να θέσει είναι ο χρονοπροσδιορισμός των εισαγωγών. Δεν θα μπορεί να επιτρέπονται εισαγωγές, παραδείγματος χάριν μέχρι τον Ιούνιο, όταν υπάρχουν αρκετές ελληνικές ποσότητες -και όχι μόνο ελληνικές, αλλά και ιταλικές, ισπανικές, γενικά ευρωπαϊκό λάδι, όταν υπάρχει- για να διατεθούν. Γιατί να έρθουν;.\nΑυτό μπορεί να γίνει με τον χρονοπροσδιορισμό. Ναι συμφωνήσαμε για 70.000 τόνους, για 100.000 τόνους, δεν ξέρω πόσο έχουν συμφωνήσει, αλλά από τον Ιούλιο και μετά, από τον Αύγουστο και μετά με έναν ρυθμιστικό τρόπο.\nΆρα, η ελεύθερη αγορά θέλει κανόνες για να μην γίνεται ασύδοτη. Και αυτούς τους κανόνες δεν τους βάζει κανείς άλλος, παρά η πολιτεία και η Ευρωπαϊκή Ένωση η οποία έχει και ευρωπαϊκούς κανονισμούς για τη στήριξη του προϊόντος. Έχει τιμή κατωφλίου. Μπορεί αυτήν την ώρα να είναι σε ένα άλλο επίπεδο λόγω των χαμηλών τιμών, αλλά υπάρχουν κάποιοι μηχανισμοί.\nΠΡΟΕΔΡΕΥΩΝ (Απόστολος Αβδελάς): Ολοκληρώστε, κύριε Κεγκέρογλου.\nΒΑΣΙΛΕΙΟΣ ΚΕΓΚΕΡΟΓΛΟΥ: Ολοκληρώνω, κύριε Πρόεδρε, και ευχαριστώ.\nΆρα, σαν λογική ελάχιστης προστασίας υπάρχει στην ελεύθερη οικονομία. Μην μπαίνετε στην λογική της ασύδοτης οικονομίας και μην σηκώνετε εύκολα τα χέρια. Μην παραδίδεστε! Έχετε όπλα, όπως την Επιτροπή Ανταγωνισμού, τους εργαστηριακούς ελέγχους, κανονισμούς της Ευρωπαϊκής Ένωσης. Ενεργοποιήστε τους τώρα. Μπορείτε να στηρίξετε τους αγρότες, τους Έλληνες ελαιοπαραγωγούς που χάνουν εισόδημα πολλά χρόνια, αλλά φέτος έχουν υποστεί τεράστια ζημιά.\nΚάτι ήξερα και τόνισα δύο φορές το τρία!\nΤον λόγο έχει για εννέα λεπτά ο κύριος Υφυπουργός Αγροτικής Ανάπτυξης και Τροφίμων κ. Κωνσταντίνος Σκρέκας για τη δευτερολογία του.\nΚΩΝΣΤΑΝΤΙΝΟΣ ΣΚΡΕΚΑΣ (Υφυπουργός Αγροτικής Ανάπτυξης και Τροφίμων): Πολύ γρήγορα, κύριε Πρόεδρε.\nΚατ’ αρχήν σε ό,τι αφορά τον δάκο και τη ζημιά που είχαν πέρυσι και φέτος και στην Κρήτη -το ξέρετε πολύ καλά, κύριε Κεγκέρογλου- κανείς δεν σηκώνει τα χέρια, κανείς δεν παραδίδεται. Ίσα, ίσα που έχουμε σηκώσει τα μανίκια και δουλεύουμε, πράγμα που δεν είχε γίνει επί τεσσεράμισι χρόνια σε αυτήν την χώρα.\nΚαι βέβαια επειδή μιλάτε για καρτέλ, μιλάτε για εναρμονισμένες πρακτικές, μιλάτε για παθογένειες προηγούμενων ετών, ήσασταν μέρος και εσείς προσωπικά προηγούμενων κυβερνήσεων. Και αφού λέτε ότι υπάρχουν, για ποιον λόγο τα προηγούμενα χρόνια δεν κάνατε εσείς αυτές τις καταγγελίες ή δεν στέλνατε -όπως λέτε εσείς- αυτά τα αιτήματα στην Επιτροπή Ανταγωνισμού; Εμείς δεν θέλουμε εάν υπάρχει καρτέλ, να συνεχίσει να λειτουργεί. Πρέπει να το σπάσουμε τώρα. Εάν έχετε καταγγελίες, σας παρακαλούμε πάρα πολύ τώρα, μετά τη συζήτηση αυτή, σας περιμένω αύριο στο γραφείο μου να μας φέρετε τις καταγγελίες και εμείς θα κινήσουμε αμέσως διαδικασία η οποία προβλέπεται από τον νόμο και την ελληνική νομοθεσία.\nΦυσικά και δεν πρέπει να αφήσουμε στα χέρια καρχαριών τους αδύναμους Έλληνες αγρότες οι οποίοι βλέπουν την παραγωγή τους να μην πωλείται σε ικανοποιητικές τιμές και αυτοί να μην μπορούν να συνεχίσουν να παράγουν προϊόντα.\nΕμείς, όμως, είμαστε πολύ μακριά απ’ αυτό. Εμείς είμαστε ακριβώς το αντίθετο. Εμείς θέλουμε να στηρίξουμε τον Έλληνα αγρότη να συνεχίσει, να μείνει στα χωράφια του, να μείνει στα χωριά μας, να μείνει στην ύπαιθρο για να συνεχίζει και να ζει την οικογένειά του εκεί και να προσφέρει στην εθνική οικονομία και να συμβάλλει στην εθνική άμυνα. Πώς; Μέσα από τη διασφάλιση της επισιτιστικής ασφάλειας, που και αυτό είναι ένα κομμάτι της εθνικής κυριαρχίας, δηλαδή η επάρκεια διατροφικών προϊόντων σε μία χώρα.\nΤι έχουμε κάνει και τι έχει κάνει ο Υπουργός Μάκης Βορίδης σε ό,τι αφορά τις ζημιές οι οποίες προκλήθηκαν φέτος στην Κρήτη; Έχει συστήσει επιστημονική ομάδα, επικεφαλής της οποίας είναι ο ομότιμος καθηγητής του Γεωπονικού Πανεπιστημίου Αθηνών ο κ. Αυγουλέας -τον ξέρετε όλοι- για να κάνει μία μελέτη εμπεριστατωμένη, επιστημονική, να διαπιστώσει τις συνέπειες της κλιματικής αλλαγής στη ζημιά που έπαθαν οι παραγωγοί. Και με αυτόν τον τρόπο να μπορέσουμε να εφαρμόσουμε και να κινητοποιήσουμε το άρθρο 220 του ευρωπαϊκού Κανονισμού 1308, για να μπορέσουμε να στηρίξουμε τους Έλληνες αγρότες.\nΜία αναφορά τριών σελίδων πρόχειρη, όπως πάντα, είχε στείλει η προηγούμενη διοίκηση του Υπουργείου -ο Υπουργός που αναφέρατε, ο κ. Αραχωβίτης- στην Ευρωπαϊκή Επιτροπή χωρίς καμμία τεκμηρίωση. Και πήρε μία απάντηση από τον Επίτροπο που έλεγε να ψάξει να βρει λεφτά από τον κρατικό προϋπολογισμό.\nΑυτή η κοροϊδία έχει τελειώσει, όμως. Και δεν μπορούμε να συνεχίσουμε να κοροϊδεύουμε τους Έλληνες αγρότες. Πρέπει επιτέλους να είμαστε ουσιαστικοί, να είμαστε αποτελεσματικοί, να ενσκήψουμε στα προβλήματα και να δώσουμε λύση. Αυτό θα κάνουμε. Κανείς δεν έχει σηκώσει τα χέρια, ακριβώς το αντίθετο.\nΣε ό,τι αφορά την αποθεματοποίηση, να εξηγήσω τι σημαίνει αποθεματοποίηση. Σημαίνει να δώσουμε ένα κίνητρο ή μια αποζημίωση, ένα ποσό της τάξης των 50 ευρώ ανά τόνο, για να μπορεί να κρατήσει, εφόσον έχει τη δυνατότητα ο ενδιαφερόμενος, σε δεξαμενές για έξι μήνες το προϊόν, το λάδι, το έτοιμο προϊόν προς πώληση, ώστε να μπορέσει να το πουλήσει μετά από ένα χρονικό διάστημα, όπως λέει, έξι μηνών, προσδοκώντας να έχει μία καλύτερη τιμή.\nΕμείς το εξετάζουμε. Μέχρι τώρα οφείλω να πω ότι από κανέναν μαζικό θεσμικό φορέα δεν μας ήρθε επίσημο αίτημα. Παρ’ όλα αυτά, όμως, η ηγεσία του Υπουργείου, ο Μάκης Βορίδης, πριν ακόμα τεθεί αυτό το θέμα, το εξετάζει και το εξετάζουμε, γιατί εξετάζουμε όλα τα εργαλεία τα οποία έχουμε στη διάθεσή μας ως πολιτεία. Δεν μπορούμε να ορίσουμε τιμές. Δεν μπορούμε να βάλουμε δασμούς στα προϊόντα που εισάγονται. Δεν μπορούμε να κάνουμε κάτι περισσότερο απ’ ό,τι επιβάλουν οι ευρωπαϊκοί κανονισμοί, αλλά εξετάζουμε όλα τα όπλα που έχουμε στη διάθεσή μας. Ένα απ’ αυτά τα όπλα είναι και η αποθεματοποίηση.\nΥπάρχουν προβληματισμοί. Τα συζητάμε. Ψάχνουμε να δούμε αν θα είναι αποτελεσματικό. Εάν αποθεματοποιήσει η Ελλάδα, η οποία είναι ένα μικρό ποσοστό της ευρωπαϊκής και παγκόσμιας παραγωγής -εννοώ των γειτονικών χωρών- λίγες χιλιάδες τόνους, θα αλλάξει η τιμή; Να το δούμε. Εάν είναι αποτελεσματικό, να το κάνουμε. Μήπως μετά από έξι μήνες η τιμή του ελαιόλαδου είναι ακόμη χειρότερη; Προσδοκούμε να είναι καλύτερη και το ελπίζουν όλοι. Ποιος μπορεί να διασφαλίσει ότι θα είναι καλύτερη η τιμή, όταν η Ισπανία ακόμη τώρα δεν έχει αρχίσει να διαθέτει τα προϊόντα, δεν έχει δώσει τιμές; Και μιλάμε για ένα εκατομμύριο επτακόσιες χιλιάδες τόνους, οι οποίοι πρόκειται να διατεθούν στην αγορά, σε μια αγορά πια μικρότερη, αφού δεν μπορεί, απ’ ό,τι φαίνεται μέχρι σήμερα τουλάχιστον, να εξάγει στις άλλες χώρες, στην άλλη πλευρά του Ατλαντικού. Άρα, όλο αυτό το ελαιόλαδο πρέπει στη μικρή αγορά, εξαιρουμένων των Ηνωμένων Πολιτειών, για την Ισπανία να προωθηθεί. Συνεπώς, τι γίνεται; Μεγαλύτερη προσφορά σε μια μικρότερη ζήτηση.\nΑυτά είναι τα προβλήματα που αντιμετωπίζουμε. Τα καταλαβαίνετε, είμαι βέβαιος. Όλοι θέλουμε να λύσουμε το πρόβλημα. Λύνεται σε μία νύχτα; Όχι. Εμείς εξετάζουμε όλα τα εργαλεία που έχουμε, για να μπορέσουμε να ελαφρύνουμε και να υποστηρίξουμε τους αγρότες. Όμως, χρειάζονται πολύ περισσότερα, γιατί όλη αυτή την ώρα μιλάμε για ποιο πράγμα; Μιλάμε για την τιμή του χύδην προϊόντος, του χύμα λαδιού. Όλη αυτή η κουβέντα που κάνουμε εδώ και μισή ώρα είναι για την τιμή του χύμα. Πρέπει να αρχίσουμε να μιλάμε για την τιμή του τυποποιημένου, άρα για το πώς θα πουλήσουμε, πώς θα τυποποιήσουμε και πώς ο καταναλωτής, στον οποίο θα απευθυνθεί το τυποποιημένο προϊόν, θα δώσει τα παραπάνω χρήματα, για να έχει ένα καλύτερο ποιοτικό προϊόν: το ελληνικό αγνό παρθένο ελαιόλαδο. Αυτή η δουλειά δεν μπορεί να γίνει σε έξι μήνες, αλλά σχεδιάζεται τώρα, ώστε να γίνει κάποια στιγμή πράξη. Μόνο το 30% είπατε εσείς ότι πωλείται ως τυποποιημένο, το 70% πωλείται ως χύμα. Αυτό πρέπει να αλλάξει.\nΠώς μπορούμε να αντιμετωπίσουμε τον εισερχόμενο ανταγωνισμό; Θέλουμε και εμείς να μπορούμε να πουλάμε τα δικά μας προϊόντα χωρίς δασμούς σε τρίτες χώρες. Δεν μπορούμε, λοιπόν, εμείς να θέλουμε να πουλάμε αδασμολόγητα, παραδείγματος χάρη στην Κίνα, σε μεγάλες αγορές και από την άλλη να λέμε, βάλτε φραγμούς και δασμούς σε άλλα προϊόντα, όταν εκείνοι θέλουν να εισάγουν και να πουλήσουν στην Ευρώπη.\nΠρέπει να διασφαλίσουμε εντός της ευρωπαϊκής ζώνης ότι μιλάμε για τα ίδια προϊόντα, άρα ανώτερης κλάσης ποιοτικά χαρακτηριστικά, όπως το είπατε πολύ σωστά. Υπάρχουν αυτά στην Ελλάδα. Ιχνηλασιμότητες, διασφάλιση, επικοινωνία αυτών των ποιοτικών χαρακτηριστικών. Γίνεται οργανωμένα; Όχι. Γίνεται από κάποιους, γίνεται αποσπασματικά. Θέλουμε να το οργανώσουμε. Γι’ αυτό θέλουμε και τη συγκέντρωση. Τι εννοούμε συγκέντρωση; Δεν μπορεί ένας με εκατό ελαιόδεντρα, δεν μπορεί ένας μόνος του με χίλια ελαιόδεντρα. Τι λέμε; Συνεταιρισμοί και συνεταιρισμοί των συνεταιρισμών. Μόνο έτσι θα γίνει. Εάν δεν υπάρξει δυνατότητα να συνεργαστούν οι αγρότες μας, δεν θα αποκτήσουν ποτέ την κρίσιμη μάζα, τον όγκο, για να μπορέσουν να πετύχουν την προστιθέμενη αξία. Γι’ αυτό φέρνουμε νέο νόμο για τους συνεταιρισμούς.\nΉδη είναι στη διαβούλευση, η οποία ολοκληρώνεται, και σε λίγες ημέρες φέρνουμε νέο νόμο για τους συνεταιρισμούς, για να μπορέσουμε να έχουμε ένα πιο καθαρό νομοθετικό πλαίσιο, για να μπορεί να αισθάνεται ασφάλεια αυτός ο οποίος συμμετέχει στους συνεταιρισμούς και να μπορεί με αυτόν τον τρόπο να γίνει πιο ανταγωνιστικός.\nΕίναι μεγάλη δουλειά. Εμείς έχουμε ανοικτό διάλογο με όλους. Σας καλούμε και εσάς να καταθέσετε τις προτάσεις σας και μαζί να καθίσουμε, γιατί όλοι νομίζω ότι νοιαζόμαστε. Δεν νομίζω ότι κάποιος εκπρόσωπος του έθνους νοιάζεται λιγότερο από τον άλλον. Όλοι νοιαζόμαστε για ποιους; Για αυτούς τους πολίτες που μας έχουν στείλει εδώ και περιμένουν κάτι από εμάς.\nΕμείς σας καλούμε. Έχουμε ανοικτό διάλογο. Είδατε τι έγινε με τη διεπαγγελματική φέτας. Καταφέραμε να τους βάλουμε όλους μαζί. Υπάρχουν διεπαγγελματικές. Θέλουμε να τις ενδυναμώσουμε, να δυναμώσουμε τις οργανώσεις παραγωγών, τις συνεργασίες των παραγωγών, να δυναμώσουμε τις συνεργασίες των κομμάτων, για να βρούμε ένα στρατηγικό σχέδιο για το ελαιόλαδο, το βασικό εθνικό προϊόν, ώστε να μην αλλάζει κάθε φορά που αλλάζει η κυβέρνηση.\nΠΡΟΕΔΡΕΥΩΝ (Απόστολος Αβδελάς): Και εμείς σας ευχαριστούμε.\nΒΑΣΙΛΕΙΟΣ ΚΕΓΚΕΡΟΓΛΟΥ: Κύριε Πρόεδρε, η ερώτησή μας αφορούσε την τιμή παραγωγού.\nΠΡΟΕΔΡΕΥΩΝ (Απόστολος Αβδελάς): Κύριε Κεγκέρογλου, ξέρετε ότι δεν έχετε τον λόγο. Μη με στεναχωρείτε, γιατί σας εκτιμώ.\nΒΑΣΙΛΕΙΟΣ ΚΕΓΚΕΡΟΓΛΟΥ: Κύριε Πρόεδρε, η ερώτησή μας αφορούσε την τιμή παραγωγού. Οι παραγωγοί μάς ενδιαφέρουν. Εσείς μιλήσατε για την τιμή του εμπόρου. Είναι άλλο θέμα.\nΚΩΝΣΤΑΝΤΙΝΟΣ ΣΚΡΕΚΑΣ (Υφυπουργός Αγροτικής Ανάπτυξης και Τροφίμων): Όχι, …τον παραγωγό να τυποποιεί, όχι να πουλάει χύμα…(Δεν ακούστηκε)\nΒΑΣΙΛΕΙΟΣ ΚΕΓΚΕΡΟΓΛΟΥ: Είναι 2,20 η τιμή του ελαιολάδου και δεν ενδιαφέρεστε.\nΚΩΝΣΤΑΝΤΙΝΟΣ ΣΚΡΕΚΑΣ (Υφυπουργός Αγροτικής Ανάπτυξης και Τροφίμων): Κύριε συνάδελφε, τα ίδια λέμε.\nΠΡΟΕΔΡΕΥΩΝ (Απόστολος Αβδελάς): Κύριε Κεγκέρογλου, μπορείτε να τα πείτε κατ’ ιδίαν. Σας είπε ήδη ότι μπορείτε να τα πείτε και αύριο το πρωί στο γραφείο.\nΗ απάντηση Βορίδη σε Βαρδάκη-Αραχωβίτη\nΕλια ελαιόλαδο τιμή παραγωγού Βουλή Βορίδης υπαατ στήριξη μέτρα


⓵Χρήματα-Διαμάντια-Dragon Raja HACK\nDragon Raja Χρήματα και Διαμάντια Ελεύθερος\nΠοσό Χρήματα Dragon Raja\nΠοσό Διαμάντια Dragon Raja\nΑυτήν τη στιγμή έχουν εξαντληθεί όλοι οι πόροι Dragon Raja. Μπορείτε να περιμένετε 6 λεπτά ή να ανακαλύψετε άλλους εναλλακτικούς πόρους.\nΝομίσματα και Πολύτιμοι λίθοι Evil Lands Πλατίνα και Χρυσός Arcane Legends νομίσματα και διαμάντια SAINT SEIVA AWAKENING: KNIGHTS OF THE ZODIAC και Werewolf Online Χρήματα και Πολύτιμοι λίθοι Mighty Party νομίσματα και διαμάντια HUSTLE CASTLE πολύτιμοι λίθοι και XP Looney Tunes Un Mundo de Locos - RPG de Accion καπλαμάδες και χρυσός DAY R SURVIVAL Χρυσός και Μανιτάρια Shakes and Fidget Χρυσός και Κρύσταλλα MARVEL Future Fight\nΓεννήτριες, κόλπα και δωρεάν hacks των καλύτερων παιχνιδιών 🎮 Dragon Raja\nΚαλώς ήλθατε στο Dragon Raja! Ένα από τα καλύτερα RPG της στιγμής. Σε αυτή τη νέα περιπέτεια, θα πρέπει να ανακαλύψετε νέους κόσμους, να εξερευνήσετε τους ανεξερεύνητους, να αντιμετωπίσετε νέες προκλήσεις και να απολαύσετε μια ιστορία που θα σας αφήσει να γοητευτείτε. Επιπλέον, αυτό το παιχνίδι έχει απίστευτα γραφικά που θα απολαύσετε από το πρώτο δευτερόλεπτο. Τι περιμένεις? Μην διστάσετε και αρχίστε να απολαμβάνετε χάρη στο Dragon Raja!\nGENERATOR OF Χρήματα και Διαμάντια ΔΩΡΕΑΝ ΓΙΑ Dragon Raja χωρίς ανθρώπινη επαλήθευση το 2021\nΘέλετε να κερδίσετε Χρήματα και Διαμάντια δωρεάν και απεριόριστα για να εθιστείτε στο Dragon Raja για ώρες; Στο TrukoCash θα βρείτε αυτό που ψάχνετε! Έχουμε στη διάθεσή σας μια γεννήτρια Χρήματα και Διαμάντια που θα σας επιτρέψει να επεκτείνετε τις ώρες παιχνιδιού σας και να μπορείτε να περάσετε υπέροχα μέχρι να μην μπορείτε να το κάνετε πια.\nΗ γεννήτρια Χρήματα και Διαμάντια είναι 100% ασφαλής και αξιόπιστη. Επιπλέον, χρησιμοποιείται κάθε μήνα από χιλιάδες χρήστες που, όπως εσείς, θέλετε να συνεχίσετε να απολαμβάνετε το Dragon Raja για ώρες και περισσότερες ώρες. Μια πολύ εύκολη και γρήγορη γεννήτρια στη χρήση που αναγνωρίζεται από παίκτες σε όλο τον κόσμο.\nΑν θέλετε και εσείς να λάβετε απεριόριστα Χρήματα και Διαμάντια για Dragon Raja, δοκιμάστε τη γεννήτρια μας τώρα!\nΠώς να χρησιμοποιήσετε τη γεννήτρια μας Χρήματα και Διαμάντια για Dragon Raja; Βήμα βήμα.\nΣτο Trukocash έχουμε αναπτύξει μια γεννήτρια Χρήματα και Διαμάντια που είναι επαναστατική και καινοτόμος. Η ομάδα προγραμματιστών μας δημιούργησε το δικό του πρόγραμμα, ώστε να μπορείτε να απολαύσετε τα αγαπημένα σας παιχνίδια χωρίς να χρειάζεται να πληρώσετε περισσότερα. Είναι μια γρήγορη και άμεση γεννήτρια: δεν θα χρειαστεί να κάνετε έρευνες ή να ακολουθήσετε λογαριασμούς κοινωνικών μέσων. Σε λιγότερο από 1 λεπτό μπορείτε να βασίζεστε σε Χρήματα και Διαμάντια από το Dragon Raja απεριόριστα και, φυσικά, ΔΩΡΕΑΝ.\nΓια να μπορέσετε να χρησιμοποιήσετε τη γεννήτρια μας για Dragon Raja, θα πρέπει μόνο να ακολουθήσετε αυτά τα απλά βήματα.\n2. Επιλέξτε το ποσό των Διαμάντια που θέλετε να συνεχίσετε να παίζετε Dragon Raja\n5. Πρέπει να αναφέρετε το όνομα χρήστη και την πλατφόρμα με την οποία παίζετε Dragon Raja\nΚαι αυτό είναι! Η γεννήτρια πόρων μας για το Dragon Raja θα αρχίσει να λειτουργεί για λίγα λεπτά. Αφήστε λίγο χρόνο για να λειτουργήσει σωστά το σύστημα και για να συμπεριληφθούν οι πόροι στο λογαριασμό χρήστη σας.\nΜερικές φορές το σύστημα υπερφορτώνεται επειδή υπάρχουν πολλοί χρήστες συνδεδεμένοι για να ζητήσουν πόρους για το Dragon Raja. Εάν συμβαίνει αυτό, μην ανησυχείτε γιατί θα προτείνουμε άλλες γεννήτριες Χρήματα και Διαμάντια, ώστε να μπορείτε να απολαύσετε στο έπακρο τις ώρες παιχνιδιού σας.\nΚόλπα CHEATS - HACKS Dragon Raja ROLE


°Ξενοδοχείο OCEANIA L'AMIRAUTE ΜΠΡΕΣΤ 4* (Γαλλία)\nOceania L'Amiraute Hotel - Μπρεστ\nΕπισκόπηση Το άνετο L'Amiraute Brest 4 αστέρων βρίσκεται στο κέντρο του Μπρεστ. Το ξενοδοχείο άνοιξε το 1993 και από τότε παραμένει παράδειγμα της αρχιτεκτονικής με ιταλικό στιλ στο Μπρεστ. Πολλά αξιοθέατα στο Μπρεστ, όπως Jardin du Conservatoire Botanique National de Brest, Brest Castle και National Botanical Conservatory of Brest απέχουν 20 λεπτά από το ξενοδοχείο. Το ξενοδοχείο είναι σε απόσταση 500 μέτρων από National Navy Museum, Clermont-Tonnerre Hospital και Musee des Beaux-Arts. Το ξενοδοχείο βρίσκεται μόλις λίγα βήματα από γήπεδα γκολφ, εμπορικά κέντρα και εστιατόρια. Είναι 10 λεπτά οδικώς από το αεροδρόμιο Guipavas και 5 λεπτά με τα πόδια από το σταθμό του τρένου Brest Railway.\nΔωμάτια Και τα 80 άνετα δωμάτια διαθέτουν σύγχρονες παροχές.Φάτε και πιείτε Το πρωινό σερβίρεται από τις 06:30 έως τις 10:00. Τα πιάτα της γαλλικής κουζίνας σερβίρονται στο γαστρονομικό εστιατόριο. Το lounge bar σερβίρει καφέ.Πρωινό ευρωπαϊκό σερβίρεται στην τιμή των EUR 15 ανά άτομο ανά διανυκτέρευση. Breakfast μπουφέ is served at the price of EUR 15 ανά άτομο ανά διανυκτέρευση. Υπηρεσίες Οι επισκέπτες μπορούν να χρησιμοποιήσουν υπηρεσία shopping, υπηρεσία σιδερώματος και υπηρεσία αφύπνισης, καθώς και ανταλλακτήριο συναλλάγματος, γκαράζ και ανελκυστήρα.Internet\nΌλα τα παιδιά κάτω των 2 ετών μπορούν να μείνουν δωρεάν σε παιδικό κρεβάτι. Όλα τα παιδιά κάτω του 11 έτους μπορεί να μείνει χωρίς χρέωση όταν χρησιμοποιούν τα υπάρχοντα κρεβάτια. Από $108\nL'Amiraute Hotel restaurant (φαγητό: Γαλλική)\nKube (φαγητό: Γαλλική)\nΔημοφιλείς προορισμοίHotels PatmosSyros HotelHotel PatrasHotels TinosHotels MetsovoHotels LesvosΞενοδοχεία παγκοσμίωςAvalon Boutique Hotel RhodesHotel Adonis MykonosMelina Hotel SantoriniOmiros Hotel AthensΞενοδοχείο Βιδάλης Ξενοδοχείο ΤήνοςMelissa Hotel ElefsinaFivos Apartments Paros IslandAlkistis Hotel Mykonos IslandSenses Hotel Santorini IslandVilla Del Sol Mykonos IslandZagori Suites IoanninaIstion Club Hotel ChalkidikiKapetan Tasos Suites Milos IslandAlisaxni Resort Santorini IslandHotel Grivas-Elia Paros IslandElena Apartments ChalkidikiBeis Beach Hotel Corfu IslandPepi Studios Aparthotel Crete IslandΞενοδοχείο Κοχύλι Ξενοδοχείο ΗραίοMeraki Hotel ToloΔημοφιλείς ΔιακοπέςΕκδρομη Στη ΒουλγαριαΤαξιδι ΒραζιλιαΚοπεγχαγη Ταξιδι\nΔίκλινο Δωμάτιο Comfort με 2 μονά κρεβάτια Τύπος κρεβατιού: 2 μονά κρεβάτια ή Διπλό κρεβάτι ή 2 μονά κρεβάτια\nOceania L'Amiraute Hotel - ΜπρεστΜπρεστ\nΤοποθεσία Oceania L'Amiraute\n10 μΔιεύθυνση: 41 rue Branda\n130 μΔιεύθυνση: 65 Espace Jean JauresΤηλέφωνο: 0298464559\n220 μΔιεύθυνση: 92 Rue Jean JauresΤηλέφωνο: 02 98 80 48 17\n120 μΔιεύθυνση: 2 Rue 2eme DBΤηλέφωνο: 0298440010\nΆρεσε σε 60%, σύμφωνα με 58 κριτικέςΦαγητό: Γαλλική\n200 μΔιεύθυνση: 3 rue St SaensΤηλέφωνο: + 33 (0) 2 98 44 00 32\nΞενοδοχεία στη γύρω περιοχήHotel Lamiraute Brest4 stars0.1 χλμHotel Bellevue Brest2 stars0.3 χλμBest Western Hotel Les Voyageurs Brest3 stars0.4 χλμHotel Vauban Brest3 stars0.4 χλμLe Continental Hotel Brest4 stars0.4 χλμAbalys Hotel Brest2 stars0.5 χλμDe La Gare Hotel Brest2 stars0.5 χλμOceania Brest Centre Hotel4 stars0.6 χλμKyriad Brest Centre3 stars0.6 χλμOceania Le Continental Hotel Brest4 stars0.7 χλμΚοντινές πόλειςξενοδοχεία Plougastel-Daoulas - 9 χλμξενοδοχεία Plonevez-Porzay - 33 χλμξενοδοχεία Landerneau - 19 χλμξενοδοχεία Porspoder - 24 χλμξενοδοχεία Douarnenez - 35 χλμξενοδοχεία Plouescat - 38 χλμξενοδοχεία Plougonvelin - 18 χλμξενοδοχεία Lesneven - 24 χλμξενοδοχεία Crozon - 16 χλμξενοδοχεία Gouesnou - 7 χλμ\nΚριτικές για Oceania L'Amiraute\nΤα σχόλια πελατών υποβάλλονται από τους πελάτες μας μετά από την διαμονή τους στο Oceania L'Amiraute


Έκκληση Περιφερειάρχη για τήρηση των προληπτικών μέτρων - Parga Patatoukos\nHome > news > Έκκληση Περιφερειάρχη για τήρηση των προληπτικών μέτρων\nΝέα έκκληση προς τους κατοίκους της Ηπείρου να τηρούν τα μέτρα πρόληψης της διασποράς του κορωνοϊού απηύθυνε ο Περιφερειάρχης κ. Αλέξανδρος Καχριμάνης. «Μας προβληματίζουν – ανέφερε μεταξύ άλλων- συγκεντρώσεις με τραπεζώματα κ.α., χωρίς κάποιοι να σκέφτονται τις επιπτώσεις που μπορεί να επιφέρει ένα lockdown, αλλά και κάποιοι άλλοι οι οποίοι θεωρούν ότι δεν υπάρχει τίποτε με τον κορωνοϊό και να φέρνονται κατ΄ αυτόν τον τρόπο, όπως με αυτόν από τον οποίο δημιουργήθηκαν θέματα στο νοσοκομείο «Χατζηκώστα».\nΧρειάζεται προσοχή, αυτοσυγκράτηση και υπομονή καθώς σε λίγο καιρό με τον εμβολιασμό θα μπορούμε να δρούμε διαφορετικά» Ο Περιφερειάρχης στάθηκε ιδιαίτερα στις Π.Ε. Θεσπρωτίας και Ιωαννίνων, αναφέροντας ότι κάποιοι «έδειξαν τον κακό τους εαυτό», ζητώντας να υπάρξει μεγαλύτερη πειθαρχία και συνεργασία.\nΈκκληση Περιφερειάρχη για τήρηση των προληπτικών μέτρων Reviewed by ΠΑΤΑΤΟΥΚΟΣ ΠΑΡΓΑ on Τετάρτη, Φεβρουαρίου 24, 2021 Rating: 5 Νέα έκκληση προς τους κατοίκους της Ηπείρου να τηρούν τα μέτρα πρόληψης της διασποράς του κορωνοϊού απηύθυνε ο Περιφερειάρχης κ. Αλέξανδρος...


Λίγο μετά τις νέες προκλητικές δηλώσεις του Μεβλούτ Τσαβούσογλου με φόντο τις διεθνείς αντιδράσεις στην απόφαση Ερντογάν για μετατροπή της Αγίας Σοφίας σε τζαμί, Ευρωπαίοι υπουργοί, προσερχόμενοι στο Συμβούλιο Εξωτερικών Υποθέσεων, εξαπολύουν νέα πυρά εν γένει κατά της τουρκικής προκλητικότητας. Συνάντηση Μπορέλ με Δένδια και Χριστοδουλίδη.\n«Η Τουρκία είναι το σημαντικότερο θέμα της ατζέντας» του σημερινού Συμβουλίου Εξωτερικών Υποθέσεων, όπως σημείωσε ο Ζοζέπ Μπορέλ, ύπατος εκπρόσωπος της Ε.Ε. για θέματα Εξωτερικής Πολιτικής. «Οι σχέσεις μας με την Τουρκία δεν είναι ιδιαίτερα καλές αυτή τη στιγμή και πιστεύω ότι θα είναι ενδιαφέρουσα συζήτηση για το πώς θα αντιμετωπίσουμε αυτό το σημαντικό ζήτημα» είπε.\nΟι ΥΠ.ΕΞ. θα επικεντρωθούν στη συνολική προσέγγιση των σχέσεων των δύο πλευρών, με έμφαση στην κατάσταση στην Ανατολική Μεσόγειο και το Αιγαίο, τη διμερή συνεργασία Ένωσης με την Άγκυρα, συμπεριλαμβανομένου του προσφυγικού και των ζητημάτων Λιβύης και Συρίας.\nΟ Μπορέλ επεσήμανε πως πρώτο θέμα της συνεδρίασης είναι η Λατινική Αμερική, «γιατί πρώτα από όλα έχει σημαντικό πρόβλημα με τον κορονοϊό. Και δεύτερον, γιατί πρέπει να ενδυναμώσουμε τις σχέσεις από κάθε άποψη». Σύμφωνα με τον ίδιο, θα συζητηθούν επίσης τα ζητήματα της Λιβύης, της Βενεζουέλας, της Αφρικής, τα πρώτα αποτελέσματα του διαλόγου Πρίστινας-Βελιγραδίου και ο νέος ανησυχητικός νόμος του Χονγκ Κονγκ περί εθνικής ασφάλειας.\nΣτο περιθώριο του Συμβουλίου, ο ύπατος εκπρόσωπος συναντήθηκε με τον υπουργό Εξωτερικών, Νίκο Δένδια και τον Κύπριο ομόλογό του Νίκο Χριστοδουλίδη με επίκεντρο τις σχέσεις Βρυξελλών και Άγκυρας.\nΣτο μεταξύ ο υπουργός Εξωτερικών του Λουξεμβούργου, Ζαν Άσελμπορν, σχολίασε πως στη «λάθος κατεύθυνση» εξελίσσονται οι όποιες ελπίδες υπήρχαν πριν χρόνια ότι η Τουρκία θα μπορούσε να γίνει μια ευρωπαϊκή χώρα.\n«Όταν βλέπω τώρα στην Τουρκία τι συμβαίνει με την Αγία Σοφία, τότε αυτό αποτελεί χτύπημα εναντίον της Συμμαχίας των Πολιτισμών», δήλωσε αναφερόμενος στην ομώνυμη πρωτοβουλία που είχαν αναλάβει το 2005 ο τότε πρωθυπουργός της Ισπανίας Χοσέ Λουίς Θαπατέρο με τον Ερντογάν και η οποία είχε υιοθετηθεί κατόπιν από τα Ηνωμένα Έθνη.\n«Το 2004 αποφασίσαμε ομόφωνα να ανοίξουμε τον δρόμο για την Τουρκία, προκειμένου να ξεκινήσει ενταξιακές διαπραγματεύσεις στην Ε.Ε.» είπε για να προσθέσει αναφορικά με το θέμα της Αγ. Σοφίας το εξής: «Πιστεύω με αυτή την χειρονομία, η Τουρκία κατά κάποιον τρόπο έσβησε αυτή την εξέλιξη, στην οποία συμμετείχε η ίδια από την αρχή. Και αυτό δεν είναι καλό».\nΣε ό,τι αφορά τη στάση της Άγκυρας στη Μεσόγειο, ο Λουξεμβούργιος υπουργός τόνισε ότι «η Μεσόγειος δεν είναι μπανιέρα, αλλά μεγάλη θάλασσα», όπου πολλές χώρες έχουν δικαιώματα, τα οποία θα μπορούσαν να ασκήσουν.\n«Υπάρχει ένας κανόνας: να τηρείς το διεθνές δίκαιο και το δίκαιο της θάλασσας. Και εδώ η Τουρκία δεν επιτρέπεται να συνεχίσει να εμφανίζεται ως ηγεμόνας. Αυτό δεν γίνεται, θα πάει στραβά. Και για αυτό πρέπει ως ΕΕ να κάνουμε ό,τι μπορούμε για τα δικαιώματα όλων στην Μεσόγειο, βεβαίως και της Τουρκίας, αλλά και όλων των άλλων- και των κρατών-μελών της ΕΕ που έχουν στην Μεσόγειο τα δικά τους συμφέροντα» είπε.


Κικίλιας: Το ΕΣΥ αντέχει ακόμη - Γνωρίζουμε τις αδυναμίες, θα γίνουν όσες προσλήψεις χρειαστούν (video) | altsantiri\nΚικίλιας: Το ΕΣΥ αντέχει ακόμη – Γνωρίζουμε τις αδυναμίες, θα γίνουν όσες προσλήψεις χρειαστούν (video)\n23-03-2020 - 18:44μμ\nΜίλησε και ο Υπουργός Υγείας στην επίσημη ενημέρωση για τη μάχη που δίνεται από τον κορονοϊό\nO Υπουργός Υγείας, Βασίλης Κικίλιας έδωσε το «παρών» στην έναρξη της καθιερωμένης ενημέρωσης για τον κορονοϊό τη Δευτέρα (23/03) και αναφέρθηκε σε όλα τα βήματα που έχουν γίνει σε επίπεδο ενίσχυσης με νέες κλίνες ΜΕΘ, προσλήψεις γιατρών και νοσηλευτών. «Γνωρίζουμε τις αδυναμίες του συστήματος Υγείας, αλλά το ΕΣΥ ακόμη αντέχει Είναι κυρίως στο χέρι σας να συνεχίσει να αντέχει», δήλωσε χαρακτηριστικά, ενώ αναφέρθηκε και στα διαγνωστικά τεστ που γίνονται, ώστε να βρεθούν κρούσματα του κορονοϊού.\nΜίλησε ακόμα για τις κλίνες που υπάρχουν, αλλά και αυτές που έχουν προστεθεί. Ευχαρίστησε άπαντες για τη μάχη που δίνει η κυβέρνηση και η χώρα, καθώς και τον Πρωθυπουργό, Κυριάκο Μητσοτάκη, για όλα τα μέτρα που έχουν παρθεί για την προστασία των πολιτών…\n«Τις αδυναμίες του συστήματος Υγείας τις γνωρίζουμε, αλλά το ΕΣΥ ακόμη αντέχει. Είναι κυρίως στο χέρι σας να συνεχίσει να αντέχει», δήλωσε ο Βασίλης Κικίλιας, σημειώνοντας πως εγκρίθηκαν 2.145 προσλήψεις. «Έχουν εγκριθεί 2.045 προσλήψεις, γιατροί και νοσηλευτές, σύμφωνα με τις ανάγκες που προκύπτουν στα νοσοκομεία μας. Θα γίνουν όσες προσλήψεις χρειασθούν», σημείωσε.\nΣχετικά με τις κλίνες ΜΕΘ, εξήγησε πως η κυβέρνηση παρέλαβε 565 κλίνες ΜΕΘ, στις οποίες προστέθηκαν ακόμη 80 κλίνες με αποτέλεσμα σήμερα να είναι διαθέσιμες 685 κλίνες ΜΕΘ (σε Μονάδες Εντατικής Θεραπείας) και ΜΑΦ (σε Μονάδες Αυξημένης Φροντίδας). «Έχουμε προσθέσει 85 κλίνες ΜΕΘ και κλίνες από στρατιωτικά νοσοκομεία συν το νοσοκομείο ΝΙΜΙΤΣ, που μετατρέπεται σε νοσοκομείο για τη νοσηλεία ασθενών με κορονοϊό», πρόσθεσε. Συνολικά, σύμφωνα με τον υπουργό Υγείας, είναι διαθέσιμες πάνω από 2.000 κλίνες νοσηλείας για ασθενείς με κορονοϊό.\nΟ Βασίλης Κικίλιας σημείωσε επίσης πως η κυβέρνηση έχει δώσει τεράστια μάχη τον τελευταίο μήνα ώστε να εξασφαλιστεί το αναγκαίο ιατροφαρμακευτικό υλικό και ευχαρίστησε την Κίνα για την προσφορά της. Τέλος επανέλαβε πως σε αυτή τη μάχη δεν περισσεύει κανείς και τόνισε ότι για να αντιμετωπιστεί η πανδημία χρειάζεται κάθε βοήθεια.


GRIMALDI APARTMENTS - CANNAREGIO - Βενετία, Ιταλία\nGrimaldi Apartments - Cannaregio Βενετία\nΤο Grimaldi Apartments - Cannaregio απέχει περίπου 1250 μέτρα από St. Mark's Square και 1300 μέτρα από Παλάτι του Δόγη.\nΤο κέντρο της πόλης βρίσκεται 2 χλμ μακριά. Οι επισκέπτες μπορούν να γευματίσουν σε Casino Servizi Venezia και Serenissima Pizzeria περπατώντας 5 λεπτά.\nΤο διαμέρισμα προσφέρει δωμάτια με σίδερο και σιδερώστρα και πτυσσόμενο κρεβάτι για άνετη διαμονή στη Βενετία.\nΗ κουζίνα είναι εξοπλισμένη με ψυγείο πλήρους μεγέθους και εστία μαγειρέματος.\nGrimaldi Apartments - Cannaregio, Ιταλία


Πως η περίπτωση της Εγνατίας αναδεικνυεί τον ρόλο της συντήρησης των εργων | Ypodomes.com\nΜε αφορμή την έλευση του Μητρώου Υποδομών και την εφαρμογή πλέον ελέγχων και συντήρησης, ανοίγει ένα νέο κεφάλαιο στα δημόσια έργα. Ένα παράδειγμα μεγάλης υποδομής που απαξιώνεται σταδιακά είναι αυτό της Εγνατίας Οδού. Ο άξονας που μεταμόρφωσε τις οδικές μεταφορές στη Βόρεια Ελλάδα, είναι ίσως ένα “θύμα” και ο ίδιος της έλλειψης που υπάρχει όλα αυτά τα χρόνια, στην ορθή συντήρηση των υποδομών.\nΠρόσφατα, υψηλόβαθμο στέλεχος στο πεδίο των παραχωρήσεων, σημείωσε στο ypodomes.com, το γεγονός αυτό λέγοντας το πως ένα έργο με κόστος κατασκευής 6δισ.ευρώ, έχει απαξιωθεί λόγω της κατάστασης που βρίσκονται τα μεγάλα κυρίως τεχνικά έργα. “Εδώ βλέπουμε και τη διαφορά μεταξύ των αυτοκινητόδρομων που παραχωρήθηκαν και της Εγνατίας που έμεινε στο δημόσιο. Όπου και να κοιτάξεις οι διαφορές είναι θηριώδεις, στην κατάσταση των σηράγγων, των γεφυρών, του οδοστρώματος. Μα για να δώσει κάποιος προσφορά για την ιδιωτικοποίηση της Εγνατίας θα πρέπει να ξέρει πόσα χρήματα πρέπει να δαπανήσει για να την επαναφέρει σε άριστο επίπεδο. Όσο περισσότερα χρήματα χρειαστεί να δαπανήσει, τόσο μικρότερη θα γίνεται και η αξία της παραχώρησης” είπε χαρακτηριστικά.\nΗ βαριά συντήρηση που απαιτείται ουσιαστικά θα κρίνει το τίμημα που θα δοθεί στον εν εξελίξει διαγωνισμό για την Εγνατία Οδό. Προς το παρόν το “νούμερο” αναζητείται. Έχουν ακουστεί υπερβολικά μεγάλα νούμερα αλλά σημαντικά μικρά σε σχέση με το μέγεθος του αυτοκινητόδρομου. Όταν αποκαλυφθεί το πραγματικό κόστος για την ανακαίνιση ουσιαστικά του άξονα με πιστοποιημένες σήραγγες και γέφυρες τότε θα έχουμε μία πρώτη εικόνα.\nΑυτά τα χρήματα θα είναι ουσιαστικά, όσα δεν έδωσε το Ελληνικό Κράτος, για να τον συντηρεί, όπως κάνουν τώρα οι άλλοι αυτοκινητόδρομοι. Αν λοιπόν τα δώσει ο ιδιώτης, δεν θα αφαιρεθούν από το τίμημα; Εξίσου σημαντικό είναι και το κόστος της μελλοντικής συντήρησης, αλλά αυτό είναι ίσως το πιο εύκολο “πρόβλημα”.\nΣχετικά Άρθρα:FeaturedαυτοκινητόδρομοςΒαριά ΣυντήρησηΓέφυρεςΕγνατία ΟδόςΕθνικό Μητρώο ΥποδομώνΕργασίες συντήρησηςΟδόστρωμαΣήραγγεςΣυντήρησηΤΑΙΠΕΔΥποδομές


Αποψη: Καθολικής επιστολής Eλληνος κληρικού το ανάγνωσμα… | Η ΚΑΘΗΜΕΡΙΝΗ\nΑποψη: Καθολικής επιστολής Eλληνος κληρικού το ανάγνωσμα…\n12.11.2018 • 10:02\nΟταν η αδικία σφίγγει την ύπαρξή σου, νιώθεις βιασμένος. Χαράζει η σκέψη μου αυτές τις γραμμές και σκέφτομαι πού να τις απευθύνω. Τις απευθύνω λοιπόν προς όλους, σαν μία καθολική επιστολή, σαν τις επτά που έχουμε στην Καινή μας Διαθήκη προς ωφέλεια και οικοδομή. Να συστηθώ. Είμαι ένας τεμπέλης παπάς της επαρχίας, που πριν από είκοσι οκτώ χρόνια φόρεσα το ράσο ανάξια. Η πολιτεία με προσέλαβε και με συντηρεί όλα αυτά τα χρόνια. Σήμερα ξαφνικά και απροειδοποίητα, χωρίς λόγο και αιτία, με απολύει. Είμαι και ανόητος, διότι επενδύοντας στην πρόσληψή μου αυτή, έκανα μία μεγάλη οικογένεια, πήρα ένα διαμέρισμα για να τη βάλω μέσα, ένα αυτοκίνητο για να τη μετακινώ και ένα δάνειο τριάντα ετών για να ανταποκριθώ σε όλα αυτά. Οι πιο μεγάλοι και μυαλωμένοι με συμβούλεψαν να το κάνω, γιατί, λέει, ο μισθός μου ήταν μία διασφάλιση.\nΣήμερα, λοιπόν, που ηλικιακά βρίσκομαι «στου δρόμου τα μισά», υπερβαίνοντας σιγά σιγά τα πενήντα, ξυπνώ μία ημέρα και βλέπω το φυσικό μου προστάτη, τον Μακαριώτατο Αρχιεπίσκοπο Αθηνών και Πάσης Ελλάδος, να συγχαίρει τον κ. πρωθυπουργό, διότι με απέλυσε. Βλέπω τον πνευματικό πατέρα και Προκαθήμενο της Ελλαδικής Εκκλησίας να ευχαριστεί την κοσμική εξουσία, διότι εμένα και μερικές χιλιάδες συναδέλφους μας, μαζί με τις οικογένειές μας, μας αφήνει μετέωρους στις αποφάσεις και στις διαθέσεις των πολιτικών της κάθε εποχής. Μάλλον δεν ήταν αρκετό ότι τα οκτώ χρόνια της κρίσεως συμπαραστάθηκα στους ανθρώπους υποφέροντας μαζί τους, ταΐζοντάς τους από το συσσίτιο της ενορίας μου, πληρώνοντας τους λογαριασμούς τους, εξαντλώντας κάθε γνωριμία μου για να έχουν φάρμακα και περίθαλψη.\nΕγινα ο πιο φτωχός απ’ τους φτωχούς, αφού ο μισθός μου κατέστη ο χαμηλότερος του δημοσίου τομέα. Ζητιάνεψα για το χατίρι τους πολλές φορές. Σταμάτησα τα έργα του ναού, για να γίνουν τα έργα της αγάπης και της φιλανθρωπίας. Μοιραστήκαμε όλοι μαζί το πιάτο, το ζεστό φαΐ, το δάκρυ της απόγνωσης, το χαμόγελο της παρηγοριάς, την αγκαλιά της αλληλοστήριξης… Συμπορευθήκαμε και συλλειτουργήσαμε με το Δεσπότη μας αρχηγό, κι όλοι μαζί ενωμένοι στη μεγάλη Εκκλησιά της υπομονής. Πήγαμε μπροστά. Δεν διχαστήκαμε. Ενιωσα ένα σώμα με όλους, ένας λαός κοινός, αγαπημένος, γιατί κι εμείς κομμάτι αυτού του λαού είμαστε. Τώρα ελπίζαμε πως θα ξεφύγουμε επιτέλους. Ελπίζαμε σε ένα φως.\nΕλπίδα, σαν όνειρο παιδικό, απραγματοποίητο ακόμη.\nΣκέπτομαι τώρα πια πως μάλλον έχουν δίκιο, δεν άξιζα την ιδιότητά μου ως δημοσίου υπαλλήλου και έπρεπε να απολυθώ. Σκέφτομαι πως η πνευματική εργασία που κατέβαλα όλα αυτά τα χρόνια τα κείμενα που παρήγαγα, η διδασκαλία που απηύθυνα, οι κατασκηνώσεις τα καλοκαίρια που έστησα, η νεότητα που συναναστράφηκα, οι τέχνες που καλλιέργησα, οι οικογένειες που επανένωσα, οι γάμοι που ευλόγησα, οι βαπτίσεις που χάρηκα, οι ψυχές που ξεκούρασα στην εξομολόγηση, οι οικογένειες που παρηγόρησα στο πένθος, οι χαρές που πολλαπλασίασα με τις ευχές μου, οι άνθρωποι που ενθάρρυνα με τις προτροπές μου, το περιβάλλον που βοήθησα με τις ευαισθησίες μου και πολλά ακόμη, που αυτή τη στιγμή μου διαφεύγουν λόγω σύγχυσης, δεν μετράνε!\nΤο «δημοσιοϋπαλληλίκι» για μένα δεν ήταν ντροπή. Ηταν τιμή. Ηταν μία ένδειξη εκτίμησης της πολιτείας για μένα που δούλευα για εκείνη και για τον λαό. Δεν ήταν βόλεμα. Ηταν μία μικρή ανάπαυση για να μη «διακονώ τραπέζας», αλλά να είμαι ανέμελος στην επίδοση των πνευματικών καθηκόντων και της διακονίας μου. Φαίνεται όμως πως οι κεφαλές του Κράτους και της Εκκλησίας δεν συμφωνούν μαζί μου. Εκείνοι αποφάσισαν πως από εδώ και πέρα πρέπει να έχω μέριμνα για τον βιοπορισμό των παιδιών μου, για την αποπληρωμή των δόσεων, για την ικανοποίηση των ατελείωτων λογαριασμών, για την τακτοποίηση των φορολογικών μου υποχρεώσεων. Ετσι ο ένας θα δώσει τη θέση μου σε κάποιον άλλον, που θα τον προσλάβει τώρα, για να με κάνει μισητό και αντιπαθητικό απέναντι στην κοινωνία, επειδή του έτρωγα τη θέση τόσα χρόνια, και ο άλλος θα με παρηγορήσει με λόγια πατρικά και όμορφα, που ακούγονται απόλυτα ψεύτικα, όταν δεν τα νιώθουμε εμείς οι κληρικοί…\nΔόξα τω Θεώ, οι δυο τους αποφάσισαν «για μένα χωρίς εμένα», βεβαίως «για το καλό μου» και έτσι ξαφνικά «…ανεπαισθήτως μ’ έκλεισαν από τον κόσμον έξω», που θα ’λεγε κι ο φίλος μου από την Αλεξάνδρεια. Ετσι η Ελλάδα μπορεί πλέον να χαρεί, διότι απαλλάχθηκε από τους χαραμοφάηδες που την άρμεγαν τόσα χρόνια και τώρα πλέον λαμπρά θα τραβήξει τον δρόμο της προόδου και της ευημερίας! Καλή πορεία.\n* Ο κ. Δημήτριος Κατούνης είναι πρωτοπρεσβύτερος.\nΕπίθεση σε περιπολικό της ΕΛ.ΑΣ μετά το τέλος του αγώνα Ολυμπιακού-Παναθηναϊκού\nΝέα σεισμική δόνηση 4,7 Ρίχτερ στο Ιόνιο\nΑποψη: Εκκλησία και Πολιτεία σε αναθεωρητική δίνη\nΚυκλοφοριακές ρυθμίσεις στη Βάρης – Κορωπίου\nΣεισμική δόνηση 4,8 βαθμών της κλίμακας Ρίχτερ στο Ιόνιο\nΚαιρός: Πτώση της θερμοκρασίας τη Δευτέρα


Τον Ιανουάριο ξεκινούν τα έργα ανακατασκευής δρόμων στον Αγιο Κωνσταντίνο - ILARISSA.GR\nΑρχική Νέα Λάρισα Τον Ιανουάριο ξεκινούν τα έργα ανακατασκευής δρόμων στον Αγιο Κωνσταντίνο\n• Εκπονείται μελέτη για κυκλικό κόμβο στη συμβολή οδού Ηρώων Πολυτεχνείου και 23ης Οκτωβρίου\n• Αναμένεται η προκήρυξη και για το έργο της ανακατασκευής των οδών Νικηταρά – Αυξεντίου, με κυκλικό κόμβο στη συμβολή Κύπρου, Νικηταρά, 23ης Οκτωβρίου\n• Υπο μελέτη, μεγάλος ανοικτός παιδότοπος στο χώρο του πρώην Ορφανοτροφείου\nΠλαισιωμένος από αντιδημάρχους και στελέχη της δημοτικής αρχής ο κ. Καλογιάννης, αναφέρθηκε εκτενώς στις παρεμβάσεις που έχουν σχεδιαστεί για την περιοχή. Το πρώτο στην σειρά έργο, με προϋπολογισμό 4 εκατ. ευρώ αφορά την ανακατασκευή όλων των δρόμων που περικλείονται από τις οδούς Ηρώων Πολυτεχνείου, 23ης Οκτωβρίου και την Νικηταρά. Η σύμβαση του έργου έχει υπογραφεί και τα έργα αναμένεται να ξεκινήσουν τον Ιανουάριο από την οδό Χρυσοχόου. Στο πλαίσιο του συγκεκριμένου έργου προβλέπεται ξήλωμα πεζοδρομίων και δρόμων και κατασκευή νέων, ενίσχυση του ηλεκτροφωτισμού αλλά και του πρασίνου. Επίσης, στο πλαίσιο της παρέμβασης στην περιοχή, αλλά από άλλη εργολαβία οι σημαντικοί δρόμοι της συνοικίας Ριζοπούλου και Θεοτοκοπούλου θα μετατραπούν σε δρόμους ήπιας κυκλοφορίας.\nΠροηγούμενο άρθροΣτα Πυροβολικά για τη γιορτή του Αγίου Στυλιανού ο Γιώργος Κατσιαντώνης\nΕπόμενο άρθροΔήμος Λαρισαίων και ΣΜΟΥΘ: Εκπαιδευτικό ταξίδι νέων της πόλης στην Φλωρεντία στο πλαίσιο του έργου «Generation Europe»


Εγκυμοσύνη και οδοντιατρική - Σωτήριος Ι. Βρεττός DDS, MSc\nΗ περίοδος της εγκυμοσύνης είναι μια περίοδος μεταβολών για το σώμα της γυναίκας,τόσο σωματικών όσο και ορμονικών. Η ευτυχής μέλλουσα μητέρα έρχεται σε συνεχή επαφή με αρκετούς γιατρούς,και σε στενή σχέση με το γυναικολόγο της. Δεν θα πρέπει όμως να αμελεί και την φροντίδα της στοματικής κοιλότητας και η επικοινωνία με τον οδοντίατρο μπορεί να τη βοηθήσει να διατηρήσει υψηλά επίπεδα στοματικής υγιεινής.\nΟι τακτικός οδοντιατρικός έλεγχος και ο καθαρισμός των δοντιών, αν χρειάζεται, όχι μόνο επιτρέπονται αλλά συστήνονται για τις εγγύους. Οι ορμονικές μεταβολές κατά τη διάρκεια της εγκυμοσύνης αυξάνουν την φλεγμονώδη αντίδραση των ιστών στους τοπικούς αιτιολογικούς παράγοντες των νόσων των ούλων και του περιοδοντίου. Έτσι είναι πιθανό να υπάρξη μια έξαρση των συμπτωμάτων της ουλίτιδας ή της περιοδοντίτιδας. Τα ούλα έχουν την τάση να αιμορραγούν και να πρήζονται πιο εύκολα ενώ υπάρχει το ενδεχόμενο να εμφανιστεί και η λεγόμενη επουλίδα της κύησης, η οποία είναι μια διόγκωση που εμφανίζεται ανάμεσα σε δύο δόντια και αιμορραγεί εύκολα. Η αντιμετώπιση της είναι η χειρουργική αφαίρεση και δεν είναι κάτι ανησυχητικό.\nΓια τους παραπάνω λόγους έχει ιδιαίτερη σημασία να διατηρείται πολύ καλή στοματική υγιεινή και είναι απαραίτητος ο οδοντιατρικός έλεγχος ούτως ώστε να απομακρύνεται αποτελεσματικά η μικροβιακή πλάκα και να διατηρηθούν τα ούλα και το περιοδόντιο σε καλή κατάσταση.\nΤι άλλες οδοντιατρικές εργασίες μπορούν να γίνουν κατά τη διάρκεια της εγκυμοσύνης;\nΓενικώς, καλό είναι να μην υπάρχουν εστίες μόλυνσης στη στοματική κοιλότητα κατά τη διάρκεια της εγκυμοσύνης. Παρ’όλα αυτά, είναι προτιμότερο να αναβάλλονται για μετά το πέρας της εγκυμοσύνης όποιες οδοντιατρικές επεμβάσεις δεν θεωρούνται απολύτως απαραίτητες. Σε περίπτωση που κάποια οδοντιατρική εργασία πρέπει να γίνει πιο άμεσα, τότε το 2ο τρίμηνο της εγκυμοσύνης θεωρείται το ιδανικό. Κατά τη διάρκεια του 3ου τριμήνου είναι αρκετά πιο κουραστικό για την έγκυο να παραμείνει ξαπλωμένη στην οδοντιατρική καρέκλα για αρκετή ώρα ενώ πιθανά να υπάρχει και το ενδεχόμενο κάποιου πρόωρου τοκετού.\nΑισθητικές επεμβάσεις όπως η λεύκανση καλό είναι να αποφεύγονται κατά τη διάρκεια της εγκυμοσύνης αν και οι κίνδυνοι αρνητικών επιπτώσεων στο έμβρυο δεν φαίνεται να είναι μεγάλοι. Η λεύκανση συγκεκριμένα θα πρέπει να αναβάλλεται για μετά από την περίοδο του θυλασμού. Από την άλλη μπορεί να θεωρηθεί απαραίτητο να γίνει κάποια επείγουσα εξαγωγή ή ενδοδοντική θεραπεία (απονεύρωση) ιδιαίτερα αν υπάρχουν έντονα συμπτώματα.\nΤο 1ο τρίμηνο της κύησης θεωρείται το πιο κρίσιμο για τη διάπλαση του εμβρύου και για το λόγο αυτό συνήθως αποφεύγονται οι οδοντιατρικές επεμβάσεις, αν και δεν έχει αποδειχθεί ότι υπάρχει κίνδυνος για το έμβρυο όπως αναφέρει και η Αμερικάνικη Ομοσπονδία Εγκυμοσύνης (APA).\nΣχετικά με τα φάρμακα που χρησιμοποιούνται στην οδοντιατρική πράξη\nΚατά τη διάρκεια της εγκυμοσύνης χρειάζεται ιδιαίτερη προσοχή η λήψη οποιουδήποτε φαρμάκου και αυτό θα πρέπει να γίνεται πάντα σε συνεννόηση με τον γυναικολόγο. Όσον αφορά την τοπική αναισθησία, η λιδοκαΐνη που είναι το πιο κοινώς χρησιμοποιούμενο τοπικό αναισθητικό ανήκει στα φάρμακα Κατηγορίας Β που σημαίνει ότι είναι ασφαλές για το έμβρυο καθώς δεν περνά από τον πλακούντα. Γενικώς, καλό είναι να χρησιμοποιείται η μικρότερη δυνατή ποσότητα αναισθητικού η οποία όμως θα πρέπει να προσφέρει επαρκή αναισθησία ούτως ώστε η έγκυος να αισθάνεται άνετα κατά τη διάρκεια της οδοντιατρικής πράξης.\nΌσον αφορά τα αντιβιοτικά που χορηγούνται από τον οδοντίατρο, τα περισσότερα από αυτά ανήκουν στην Κατηγορία Β και θεωρούνται ασφαλή. Τέτοια είναι οι πενικιλλίνη, αμοξυκιλλίνη (Amoxil) και η κλινδαμυκίνη (Dalacin C). Προσοχή, οι τετρακυκλίνες ανήκουν στην Κατηγορία D και δεν θα πρέπει να λαμβάνονται από εγκύους.\nΠροσοχή χρειάζεται η χρήση παυσίπονων χαπιών κατά τη διάρκεια της εγκυμοσύνης. Το παυσίπονο εκλογής φαίνεται να είναι η ακεταμινοφαίνη (Depon, Panadol) αλλά θα πρέπει να χρησιμοπείται σε μικρές δόσεις και μόνο όταν είναι απολύτως απαραίτητο. Επιφυλάξεις υπάρχουν για τα μη στεροειδή αντιφλεγμονώδη όπως η ιβουπροφαίνη (Algofren, Advil, Brufen, Nurofen) και καλό είναι να αποφεύγονται ιδιαίτερα κατά το τελευταίο τρίμηνο της εγκυμοσύνης. Το ίδιο ισχύει και για την ασπιρίνη.\nΣαν γενικός κανόνας ισχύει ότι η χρήση φαρμάκων κατά τη διάρκεια της εγκυμοσύνης θα πρέπει να αποφεύγεται όσο είναι δυνατόν και για τη χορήγηση κάποιου φαρμάκου θα πρέπει να υπάρχει επικοινωνία με τον γυναικολόγο.\nΣχετικά με τις οδοντιατρικές ακτινογραφίες στις εγκύους\nΌπως είναι αυτονόητο η λήψη ακτινογραφιών θα πρέπει να αναβάλλεται για μετά το πέρας της εγκυμοσύνης. Για το λόγο αυτό θα πρέπει να ενημερώνετε τον οδοντίατρό σας σε περίπτωση που είστε έγκυες ή και για το ενδεχόμενο να είστε αν δεν το γνωρίζετε ακόμα.\nΣε περίπτωση που κάποια επείγουσα οδοντιατρική ανάγκη απαιτεί τη λήψη κάποιας οδοντιατρικής ακτινογραφίας τότε αυτό μπορεί να γίνει κατά περίπτωση και με τη χρήση προστατευτική ποδιάς μολύβδου. Σύμφωνα με το Αμερικάνικο Κολέγιο Ραδιολογίας οι οδοντιατρικές ακτινογραφίες δεν έχουν δόση ακτινοβολίας ικανή να προκαλέσει ανεπιθύμητες συνέπειες στην ανάπτυξη του εμβρύου.\nΈτσι, σύμφωνα και με την Αμερικάνικη Οδοντιατρική Ομοσπονδία (ADA) και τo Αμερικάνικo Κονγκρέσο Μαιευτήρων και Γυναικολόγων (ACOG) οι οδοντιατρικές ακτινογραφίες με τις κατάλληλες προφυλάξεις θεωρούνται ασφαλείς. Φυσικά αν ο ακτινογραφικός έλεγχος δεν θεωρείται απαραίτητος τότε καλό είναι να αναβάλλεται ιδιαίτερα κατά το πρώτο τρίμηνο της κύησης.\nΣυμβουλές σχετικά με την οδοντιατρική κατά την εγκυμοσύνη:\nΑκολουθήστε μια ισορροπημένη διατροφή, βουρτσίστε επιμελώς τα δόντια σας 2 φορές την ημέρα και μην ξεχνάτε το οδοντικό νήμα καθημερινά.\nΚανονίστε ραντεβού για οδοντιατρικό έλεγχο. Καλές περίοδοι για επίσκεψη στον οδοντίατρο θεωρούνται η αρχή του 2ου και του 3ου τριμήνου της κύησης.\nΕνημερώστε τον οδοντίατρο για την εγκυμοσύνη σας.\nΑναβάλλεται όποια οδοντιατρική επέμβαση δεν θεωρείται επείγουσα μέχρι την αρχή του 2ου τριμήνου της κύησης ή για μετά το πέρας της κύησης αν είναι δυνατόν.\nΦροντίστε να κάθεστε άνετα στην οδοντιατρική καρέκλα. Χρησιμοποιείστε ένα μαξιλάρι αν χρειάζεται και βρείτε μία στάση που είναι άνετη για εσάς και το έμβρυο. Μην σταυρώνετε τα πόδια σας για να διευκολύνεται την κυκλοφορία του αίματος.\nΖητείστε την αγαπημένη σας μουσική ή χρησιμοποιείστε ακουστικά. Γενικώς φροντίστε να κρατάτε τα επίπεδα στρες στο χαμηλότερο δυνατόν.


Δ. Κουτσούμπας: Παραμύθι η καθαρή έξοδος από τα μνημόνια | i247 News Greece\nΑρχική ΕΛΛΑΔΑ Δ. Κουτσούμπας: Παραμύθι η καθαρή έξοδος από τα μνημόνια\nΌπως τόνισε ο κ. Κουτσούμπας: «Απευθυνόμαστε σε όλους όσοι, μπορεί να απογοητεύτηκαν, να έκαναν πίσω προσωρινά, κάτω από τις δυσκολίες της ζωής. Σε όσους και όσες, ακόμα κι αν θόλωσε προσωρινά μπροστά τους η σοσιαλιστική προοπτική, δεν πίστεψαν όμως ποτέ, πως ο καπιταλισμός είναι το τέλος της ιστορίας της ανθρωπότητας. Τους καλούμε να γιορτάσουμε μαζί τα 100 χρόνια του ΚΚΕ, που παραμένει το πιο νέο κόμμα.\nΓιατί είναι το μόνο κόμμα που παλεύει για την κατάργηση της εκμετάλλευσης ανθρώπου από άνθρωπο, για μια νέα κοινωνία, το σοσιαλισμό. Γιατί ο σοσιαλισμός είναι το νέο, που θα νικήσει το σάπιο και παλιό. Σήμερα πρέπει ακόμα περισσότερο να ανοίξουμε παντού τη συζήτηση: Τι είναι πραγματικά το “σύγχρονο και νέο”, ποιο είναι πραγματικά το παλιό και ξεπερασμένο; Το πραγματικά “σύγχρονο και νέο” λοιπόν, είναι να απολαμβάνει ο λαός τον πλούτο που παράγει.\nΝα χρησιμοποιούνται τα επιτεύγματα της επιστήμης και της τεχνολογίας, όλες οι δυνατότητες που η εργατική τάξη με την δουλειά της δημιουργεί, για να μπορεί να δουλεύει με καλύτερες συνθήκες, με λιγότερο γενικό εργάσιμο χρόνο, αλλά με εργασιακό εισόδημα και κοινωνικές υπηρεσίες που θα εξασφαλίζουν πολύ καλύτερο επίπεδο ζωής.\nΚι αυτό μπορεί να το εξασφαλίσει μόνο η εξουσία της εργατικής τάξης. Γιατί μόνο η εργατική εξουσία κοινωνικοποιεί, δηλαδή μετατρέπει σε ιδιοκτησία όλης της κοινωνίας, όλων των εργαζομένων, τα βασικά και συγκεντρωμένα μέσα παραγωγής. Άρα καταργεί την καπιταλιστική ιδιοκτησία που είναι και η πηγή της εκμετάλλευσης και του κέρδους και το βασικό εμπόδιο στην ικανοποίηση των αναγκών της εργατικής, της λαϊκής οικογένειας».\nΑναφερόμενος στην κυβέρνηση ο γενικός γραμματέας του ΚΚΕ δήλωσε: «Με κάθε ευκαιρία ο πρωθυπουργός και η κυβέρνησή του, σερβίρει το γνωστό παραμύθι περί «καθαρής εξόδου από τα μνημόνια, και μάλιστα χωρίς νέες δεσμεύσεις», όπως διατυμπανίζει. Το ίδιο παραμύθι επανέλαβε στα τέλη του Μάρτη, και εδώ στη Θεσσαλονίκη, στο “αναπτυξιακό” συνέδριο της Περιφέρειας της Κεντρικής Μακεδονίας και σε όλες τις φιέστες συνέδρια που διοργάνωσε παραμυθιάζοντας το λαό σε όλη τη χώρα.\nΒέβαια ο πρωθυπουργός και δω στη Θεσσαλονίκη, ξέχασε να πει, ότι τον Αύγουστο οι εφαρμοστικοί νόμοι των μνημονίων δεν καταργούνται. Ξέχασε σκόπιμα να πει ότι ο λαός δεν πρόκειται να πάρει πίσω όλα όσα έχασε με τα μνημόνια κατά τη διάρκεια της 8χρονης και βάλε οικονομικής κρίσης.\nΞέχασε να πει ότι η καπιταλιστική οικονομία πιάνει τους στόχους της και οδηγείται σε ανάκαμψη, γιατί ένας ολόκληρος λαός και δω στην Κεντρική Μακεδονία, έχει γονατίσει από τη φορολογία, έχει γονατίσει από την μείωση μισθών και συντάξεων, από την εκμετάλλευση! Ξέχασε να πει ότι η κυβέρνησή του είναι αυτή που έχει ψηφίσει τη μείωση του αφορολόγητου, τη μείωση των συντάξεων, αβάσταχτα μέτρα που θα ισχύσουν και μετά το 2018.\nΚαι όσα βέβαια θυμήθηκε να πει για τη στήριξη των αδύναμων και των πιο ευάλωτων, είναι η ομολογία του, ότι το μόνο που έχει να κερδίσει η εργατική τάξη, ο λαός από την δήθεν «δίκαιη» ανάπτυξη, είναι κάποια ψίχουλα που θα πέφτουν πού και πού, από το τραπέζι της κερδοφορίας του μεγάλου κεφαλαίου κι αυτά μόνο για την «ακραία φτώχεια», όπως τη λέει, ούτε κάν δηλαδή, για όλη τη φτώχεια.\nΌτι οι νέες συμβάσεις είναι στην πλειοψηφία τους, συμβάσεις μερικής απασχόλησης και συμβάσεις εκ περιτροπής εργασίας;\nΕίναι προσβολή στους χιλιάδες εργάτες και εργάτριες που θυσίασαν τη ζωή τους στους ταξικούς αγώνες να αναφωνεί ο πρωθυπουργός “Ζήτω η Εργατική Πρωτομαγιά”, όταν η κυβέρνησή του, τόλμησε να κάνει αυτό που δεν τόλμησαν η ΝΔ και το ΠΑΣΟΚ: Να χτυπήσει το δικαίωμα της απεργίας. Είναι προσβολή, να λέει ο κ. Τσίπρας «ότι σχεδιάζουμε ξανά το παραγωγικό μοντέλο της χώρας, βάζοντας στο επίκεντρο τον εργαζόμενο…»\nΤα “πολλά λόγια είναι φτώχεια”, λέει ο λαός μας, κι έχει δίκιο. Εμείς θα προσθέταμε ότι τα πολλά λόγια του πρωθυπουργού, είναι και φτώχεια και κοροϊδία. Αν η κυβέρνηση θέλει να αποκαταστήσει τις συλλογικές συμβάσεις, να αυξήσει τον κατώτατο μισθό, ας φέρει τώρα για ψήφιση στη Βουλή την πρόταση νόμου των 513 σωματείων που έχει καταθέσει το ΚΚΕ. Πρόταση νόμου που προβλέπει και την αποκατάσταση των Συλλογικών Συμβάσεων και την επαναφορά του κατώτατου μισθού στα 751″.\nΣυνεχίζοντας ο κ. Κουτσούμπας σχολίασε πως: «Το κυβερνητικό αφήγημα ΣΥΡΙΖΑ περί της «δίκαιης ανάπτυξης», ή «της ανάπτυξης που δεν αφήνει κανέναν πίσω” που πλασάρει η ΝΔ, αποκαλύπτεται ιδιαίτερα στις μεγάλες επιχειρήσεις από διάφορους βιομηχανικούς κλάδους όπως το Μέταλλο, όπου καταγράφεται υψηλή κερδοφορία.\nΓιατί παρά τη μεγάλη κερδοφορία, κουβέντα δε γίνεται για επιστροφή κάποιων από τα κλεμμένα προς τους εργάτες και τους υπαλλήλους τους. Αφού οι δήθεν σωτήρες – επιχειρηματίες χτύπησαν τους μισθούς και τα δικαιώματα την περίοδο της βαθιάς κρίσης, τώρα απαιτούν υπομονή από τους εργάτες και να μη ζητούν πολλά, για να σταθεροποιηθεί τώρα η ανάπτυξη, να μη χτυπηθεί η ανταγωνιστικότητα της εταιρείας!!! Απύθμενο θράσος και προκλητικότητα!\nΚαι στην κρίση και στην ανάπτυξη πάλι οι ίδιοι ζημιωμένοι: οι εργάτες και υπάλληλοι, τα λαικά στρώματα!\nΑκόμα και σε χώρους με υψηλή παραγωγικότητα, όπως τα ΕΛΠΕ, ο ΤΙΤΑΝ και οι μεγάλες εταιρείες Πληροφορικής, που δεν χτυπήθηκαν τόσο από την κρίση, ακόμα και όταν οι μισθοί δεν μειώνονται ή αυξάνονται ελάχιστα, οι εργαζόμενοι είναι εκτεθειμένοι σε πολλαπλές μορφές έντασης της εκμετάλλευσης. Όπως η εντατικοποίηση και φυσικά η αντιασφαλιστική επίθεση, η φοροληστεία, η εμπορευματοποίηση της Υγείας και της Παιδείας.\nΤο ίδιο συμβαίνει και στον ΟΑΣΘ, που αφού έφτασε σε αδιέξοδο, κρατικοποιήθηκε για να καθαριστεί από βαρίδια και να δοθεί στη συνέχεια για αξιοποίηση με κριτήριο το κέρδος, είτε του ιδιώτη μετόχου είτε του κρατικού καπιταλιστικού τομέα. Οι κυβερνητικές παρεμβάσεις καμία λύση δεν έδωσαν σε κατεύθυνση κάλυψης των μεγάλων αναγκών για ασφαλή, αξιοπρεπή, γρήγορη και φτηνή μεταφορά των εργαζομένων.\nΤο ίδιο ερώτημα για το ποιος θα κερδίσει και ποιος θα χάσει από την καπιταλιστική ανάπτυξη ισχύει και τους μικρομεσαίους αγροτοκτηνοτρόφους. Που εισπράττουν εξευτελιστικές τιμές για τα προϊόντα τους, λιγότερες επιδοτήσεις – ενισχύσεις. Πληρώνουν πιο ακριβά τα αγροτικά μέσα και εφόδια, πνίγονται από τα τσουχτερά φορολογικά, ασφαλιστικά και άλλα χαράτσια».\nΕπίσης, αναφέρθηκε στις εξελίξεις στην περιοχή, τονίζοντας πως: «Κομμάτι της ίδιας πολιτικής, δηλαδή της προσπάθειας κατοχύρωσης της καπιταλιστικής ανάπτυξης και εκμετάλλευσης του μόχθου του λαού, είναι και η λεγόμενη “γεωστρατηγική αναβάθμιση” της ελληνικής αστικής τάξης, που υπηρετείται πιστά από την κυβέρνηση και τα άλλα κόμματα.\nΗ προσπάθεια αυτή εξειδικεύεται στη Βόρεια Ελλάδα και στην Κεντρική Μακεδονία, με την “αναβάθμισή” της σε πύλη εισόδου των σχεδιασμών ΗΠΑ – ΝΑΤΟ – ΕΕ, αλλά και της εγχώριας αστικής τάξης προς τα Δυτικά Βαλκάνια. Την προσαρμογή της Ελλάδας στο ρόλο «γεωπολιτικού μεντεσέ» της περιοχής, για να θυμηθούμε το χαρακτηρισμό που έδωσε για τη χώρα μας ο Αμερικανός Πρέσβης.\nΕννοώντας σαφώς τον ρόλο του οικονομικού – πολιτικού – στρατιωτικού κρίκου για την προώθηση των σχεδίων των ιμπεριαλιστικών δυνάμεων. Στα πλαίσια αυτά, η κυβέρνηση “τρέχει” την υλοποίηση των σχεδιασμών της ΕΕ και του ΝΑΤΟ στα Βαλκάνια και στην ευρύτερη περιοχή. Αναλαμβάνει «αναβαθμισμένους» -τρομάρα της!- ρόλους, που μας εμπλέκουν, όλο και πιο βαθιά στους ανταγωνισμούς και τις συγκρούσεις ανάμεσα στα καπιταλιστικά κράτη και τις αντιδραστικές συμμαχίες τους.\nΌλα τα παραπάνω είναι η βάση πάνω στην οποία αναπτύσσεται και η κινητικότητα γύρω από το όνομα της ΠΓΔΜ, έτσι ώστε μια συμφωνία άμεσα να διευκολύνει την ένταξη της ΠΓΔΜ στο ΝΑΤΟ και μελλοντικά στην ΕΕ. Συμφωνία που βέβαια δεν θα αποτελέσει την πραγματική λύση για τον ελληνικό λαό και το λαό της γειτονικής χώρας, διότι δεν θίγονται αλυτρωτισμοί και κίνδυνοι αμφισβήτησης των συνόρων που υπάρχουν στο Σύνταγμα της γειτονικής χώρας, ενώ η ίδια η ένταξη της ΠΓΔΜ στο ΝΑΤΟ είναι παράγοντας ανασφάλειας, παραπέρα αποσταθεροποίησης, πολεμικών εμπλοκών και προβλημάτων.\nΣυνολικά, στην περιοχή της Β. Ελλάδας και των Βαλκανίων, οξύνεται η διαπάλη ΗΠΑ – ΕΕ με Ρωσία και Κίνα, ενώ η ελληνική αστική τάξη θέλει να ανακαταλάβει μερίδια μετά τη σχετική υποχώρηση της διείσδυσης ελληνικών κεφαλαίων στην περίοδο της κρίσης. Οξύνεται η διαπάλη και με την τουρκική αστική τάξη, που διεκδικεί και αυτή αναβαθμισμένο ρόλο στην ευρύτερη περιοχή. Με αποτέλεσμα να πληθαίνουν οι προκλήσεις σε όλο το Ανατολικό Αιγαίο».\nΠροηγούμενο άρθροΥποψήφιος βουλευτής ο δημοσιογράφος που πέταξε τα παπούτσια του στον Μπους\nΕπόμενο άρθροΑσταμάτητος ο Παναθηναϊκός-Ξέσπασε στον ΠΑΟΚ ο Ολυμπιακός


ΠΑΡΑΣΚΕΥΗ 6 ΜΑΪΟΥ, ΣΤΙΣ 22:00\nΤι θα δούμε την Παρασκευή 6 Μαΐου, στις 22.00:\n«Θα τον φάω τον Παρασκευά»\nΟ Σπύρος, προκειμένου να φτάσει και να ξεπεράσει τον επαγγελματικό του αντίπαλο, τον Παρασκευά, αποφασίζει να μπει κι αυτός στον χώρο της τέχνης και της κουλτούρας μέσω ενός φίλου του Γιάννη. Οργανώνει, λοιπόν, ένα πάρτι στο σπίτι του, με καλεσμένους διάφορους διάσημους καλλιτέχνες και, για να τους εντυπωσιάσει, αλλάζει τρόπους συμπεριφοράς αλλά και τη διακόσμηση του χώρου. Θα τα καταφέρει ή ο Παρασκευάς θα εξακολουθήσει να είναι πιο ψηλά απ’ αυτόν;\nΈκτακτη συμμετοχή: Κωνσταντίνος Τζούμας, Τάκης Καρνάτσος\nΔιάφορες αναδρομές στο παρελθόν φέρνουν στην επιφάνεια τα παιδικά τραύματα της Δήμητρας και του Γιάννη. Ένας ψυχίατρος θα τους αναστατώσει ακόμα περισσότερο με τις διαγνώσεις του.\nΈκτακτη συμμετοχή: Κώστας Ευριπιώτης\nPrevious Post: Ο Βασίλης Μπισμπίκης και ο Μανώλης Κονταρός ταξιδεύουν μαζί για την πρεμιέρα της Δέσποινας Βανδή (Φωτογραφία)\nNext Post: Η Ελένη Μενεγάκη αποκάλυψε το δώρο που έπαιρνε στην μητέρα της για την “Γιορτή της Μητέρας”


Μάθε τα πάντα για Blacksad: Under the Skin | Game20.gr\nGAME20.GR > Blacksad: Under the Skin\nΚατά την διάρκεια αυτής της δεκαετίας, η Telltale Games μας έδωσε μια σειρά διαδραστικών ιστοριών, που κάποιοι λάτρεψαν και άλλοι μίσησαν. Η Pendulo Studios (Runaway, Yesterday Origins) ακολουθεί τα βήματα της Telltale με το Blacksad: Under the Skin, το οποίο βασίζεται στην ισπανική σειρά κόμικ Blacksad. Η ιδιαιτερότητα του Blacksad είναι ότι όλοι οι χαρακτήρες σε αυτό είναι ανθρωπόμορφα ζώα, τα είδη των οποίων αντανακλούν την προσωπικότητα, τον τύπο και το ρόλο τους στην ιστορία. Περισσότερα...\nTAGS:Blacksad: Under the Skin, Microids, PC, PS4, Switch, Xbox One\nBlacksad Under the Skin: Detective novel περιπέτεια τον Νοέμβριο\nΤο πολλά υποσχόμενο Blacksad: Under the Skin της Pendulo Studios (Runaway) είναι έτοιμο για κυκλοφορία. Όπως ανακοίνωσε η εκδότρια Microids, το Blacksad: Under the Skin βγαίνει 5 Νοεμβρίου για PS4, Xbox One και PC και 28 Νοεμβρίου για Switch. Το Blacksad είναι adventure βασισμένο στο ομώνυμο κόμικ Blacksad των Juan Díaz Canales και Juanjo Guarnido. Στο παιχνίδι (και στο κόμικ) πρωταγωνιστεί ο ιδιωτικός ντετέκτιβ John Blacksad, ο οποίος είναι ανθρωπόμορφη γάτα (όλοι οι χαρακτήρες στον κόσμο του Blacksad είναι ανθρωπόμορφα ζώα). Η ιστορία διαδραματίζεται στη Νέα Υόρκη των 50s, με τον Blacksad να ερευνά μια υπόθεση διαφθοράς στον κόσμο του μποξ. Το παιχνίδι είναι μια σκοτεινή περιπέτεια τύπου detective novel στα πρότυπα του κόμικ. Δείτε παρακάτω trailer και gameplay και πείτε μας αν σας ενδιαφέρει! Περισσότερα...\nTo Blacksad: Under the Skin της Pendulo Studios (Runaway) αρχίζει να αποκαλύπτεται. Το Blacksad: Under the Skin είναι adventure βασισμένο στο κόμικ Blacksad των Juan Díaz Canales και Juanjo Guarnido. Στο παιχνίδι (και στο κόμικ) πρωταγωνιστεί ο ιδιωτικός ντετέκτιβ John Blacksad, ο οποίος είναι ανθρωπόμορφη γάτα (όλοι οι χαρακτήρες στον κόσμο του Blacksad είναι ανθρωπόμορφα ζώα). Η ιστορία διαδραματίζεται στη Νέα Υόρκη των 50s, με τον Blacksad να ερευνά μια υπόθεση διαφθοράς στον κόσμο του μποξ. Το παιχνίδι είναι μια σκοτεινή περιπέτεια τύπου detective novel στα πρότυπα του κόμικ. Το Blacksad: Under the Skin αναμένεται 2019 για PS4, Xbox One, Switch και PC. Δείτε teaser και πείτε μας αν σας ενδιαφέρει! Περισσότερα...\nBlacksad: Από κόμικ σε παιχνίδι\nTο νέο adventure της Pendulo Studios (Runaway) είναι γεγονός. Η Microids ανακοίνωσε το Blacksad: Under the Skin, το οποίο είναι βασισμένο στο κόμικ Blacksad των Juan Díaz Canales και Juanjo Guarnido. Στο παιχνίδι (και στο κόμικ) πρωταγωνιστεί ο ιδιωτικός ντετέκτιβ John Blacksad, ο οποίος είναι ανθρωπόμορφη γάτα (όλοι οι χαρακτήρες στον κόσμο του Blacksad είναι ανθρωπόμορφα ζώα). Το Blacksad: Under the Skin αναπτύσσεται από την Pendulo Studios σε συνεργασία με την Ys Interactive και αναμένεται 2019 για PS4, Xbox One, Switch και PC. Σας ενδιαφέρει; Γνωρίζετε το κόμικ;


5* Ilio Mare Hotels & Resorts | Ekdromi.gr\nΞενοδοχείο 5* Ilio Mare Hotels & Resorts - Θάσος\nΤο Ilio Mare Hotel 5 αστέρων βρίσκεται στην παραλία του Δασυλλίου στη Σκάλα Πρίνου και έχει αποικιακή αρχιτεκτονική και εξωτικό στιλ. Προσφέρει πολυτελείς μονάδες, εξαιρετική κουζίνα και γήπεδο τένις. Τα δωμάτια και οι σουίτες του Ilio Mare διαθέτουν κομψή επίπλωση και προσφέρουν εξαιρετική θέα στον κήπο ή τη θάλασσα. Περιλαμβάνουν κλιματισμό, CD player, τηλεόραση και στεγνωτήρα μαλλιών. Οι επισκέπτες μπορούν να απολαύσουν ένα ποτό στο beach bar Atrium ή στο pool bar Palms με θέα στη θάλασσα ή την πισίνα. Το ξενοδοχείο διαθέτει επίσης 2 εστιατόρια που σερβίρουν μεσογειακή και διεθνή κουζίνα. Σ Περισσότερα για το ξενοδοχείο\n5* Ilio Mare Hotels & Resorts